<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0016">O-0016/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0016">Vec: Opatrenia nadväzujúce na preskúmanie Lamfalussyho postupu</OBJECT><CONTENT><PARA>Oznámenie Komisie s názvom Preskúmanie Lamfalussyho postupu – Posilnenie spolupráce orgánov dohľadu (KOM(2007)0727) stanovuje súbor opatrení na posilnenie Lamfalussyho postupu a rozšírenie spolupráce v oblasti dohľadu a zbližovania. Medziinštitucionálna monitorovacia skupina uviedla vo svojej záverečnej správe o vykonávaní a fungovaní Lamfalussyho procesu podobné odporúčania. Tento proces preskúmala aj rada ECOFIN, ktoré sa stretla 4. decembra 2007. Oznámenie Komisie aj závery rady ECOFIN zdôrazňujú význam Lamfalussyho výborov úrovne 3 a skutočnosť, že by mali mať primerané prostriedky na plnenie svojich úloh, pokiaľ ide o spoluprácu a zbližovanie praktík na úrovni orgánov dohľadu, a vyzdvihujú potrebu účinného a účelného dohľadu nad cezhraničnými skupinami. Rada ECOFIN na tento účel vo svojich záveroch predostrela podrobný plán úloh na zlepšenie súčasnej situácie. V predchádzajúcich záveroch rady ECOFIN z 9. októbra 2007 o opatreniach EÚ na zabezpečenie finančnej stability je jasne naznačené, že je potrebná lepšia koordinácia medzi príslušnými orgánmi dohľadu a zainteresovanými inštitúciami. V záujme splnenia tohto cieľa prijala rada ECOFIN podrobný strategický plán, vychádzajúci z odporúčaní správy pracovnej skupiny ad hoc pre finančnú stabilitu, vytvorenej v rámci HFV. </PARA><PARA>Európsky parlament, ktorý niekoľkokrát vyjadril želania o výraznejšie zbližovanie postupov vnútroštátnych orgánov dohľadu a zlepšenie existujúcich opatrení krízového manažmentu v EÚ, víta hlavné opatrenia navrhnuté v oznámení Komisie. So zreteľom na oba závery rady ECOFIN, so zreteľom na stále sa odvíjajúcu finančnú krízu, ktorej rýchlosť a tempo prekvapili mnohých účastníkov trhu a kontrolné orgány, a so zreteľom na hrozby, ktoré táto kríza stále predstavuje pre finančné trhy EÚ, a na jej dosah na hospodárstvo EÚ, čo má Komisia v úmysle podniknúť v tejto oblasti, aby lepšie zareagovala na výzvy globálne integrovaných trhov a udržala dobrý stav a stabilitu finančných trhov EÚ? Je Komisia pripravená zareagovať na naliehavé výzvy zúčastnených strán a predložiť návrhy, ktoré sa v rámci ďalšieho postupu prerokujú s EP a Radou?</PARA></CONTENT></QUEST>