<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0083">O-0083/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2341">Michael Gahler</PERSON>, <PERSON ID="1263">Elmar Brok</PERSON>, <PERSON ID="28219">Daniel Caspary</PERSON>, <PERSON ID="1073">Cristiana Muscardini</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0083">Vec: Dovoz tovaru vyrobeného v táboroch Laogai do Európskej únie</OBJECT><CONTENT><PARA>Laogai je systém táborov nútených prác v Čínskej ľudovej republike (ČĽR). Európsky parlament odsúdil systém Laogai a tento systém je pravidelnou témou dialógu o ľudských právach medzi EÚ a ČĽR. Väznice Laogai sú väčšinou hospodárskymi subjektmi s názvami obchodných spoločností. Tieto názvy zakrývajú skutočnú podstatu výrobkov, ktoré sa tak voľne predávajú v ČĽR i v zahraničí. Dôkazy o tom možno nájsť v mnohých obchodných katalógoch, predovšetkým v Dun &amp; Bradstreet, ktorý obsahuje zoznam 330 známych väzníc Laogai. Tábory Laogai inzerujú aj na internete. Bolo zistených okolo 500 inzerujúcich táborov. Aj keď sa to zriedkakedy dokáže, Laogai je s najväčšou pravdepodobnosťou aj zdrojom mnohých falšovaných výrobkov vyrobených v Číne.</PARA><PARA>Spojené štáty uplatňujú svoj zákon o zákaze dovozu výrobkov, ktoré zhotovili väzni, a zakázali dovážať výrobky niekoľkých takýchto spoločností na trh USA. EÚ nemá (zatiaľ) taký zákon.</PARA><PARA>Vzhľadom na to, že spotrebiteľov a spoločnosti EÚ treba chrániť pred nechceným nákupom tovaru vyrobeného v Laogai, vzhľadom na príslušné uznesenia EP, v ktorých sa odsudzuje systém Laogai, a vzhľadom na dialógy o ľudských právach medzi EÚ a ČĽR:</PARA><PARA>1. Aké opatrenia prijme Komisia, aby sa zabránilo priamemu alebo nepriamemu dovozu tovaru, ktorý vyrobili väzni z Laogai a/alebo iní väzni, do EÚ?</PARA><PARA>2. Kedy začne Komisia čo najužšie spolupracovať na identifikácii tohto tovaru s orgánmi USA, najmä ich colnými úradmi?</PARA><PARA>3. Aké opatrenia prijme Komisia, aby zabránila nekalej hospodárskej súťaži v dôsledku porušovania základných princípov MOP v táboroch, ktoré väzňov nútia vyrábať výrobky pre verejnosť?</PARA><PARA>4. Má Komisia v úmysle predostrieť túto citlivú otázku počas rokovaní s ČĽR s cieľom dosiahnuť obojstranne záväznú dohodu, ktorá zabráni ČĽR priamo či nepriamo vyvážať tovar vyrobený v Laogi do EÚ a/alebo predávať ho spoločnostiam v ČĽR, ktorých vlastníci sú z EÚ?</PARA></CONTENT></QUEST>