<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0075">O-0075/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28242">Alexander Graf Lambsdorff</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0075">Vec: Sloboda tlače a sloboda prejavu v Turecku (kandidátska krajina na vstup do EÚ)</OBJECT><CONTENT><PARA>Komisia vo svojej správe o pokroku SEK(2008)2699 z 5. 11. 2008 uviedla, že určité právne predpisy, ktoré v Turecku obmedzujú slobodu prejavu a slobodu tlače, sú aj naďalej dôvodom na obavy. Dokladajú to aj najnovšie prípady, o ktorých informovali pozorovatelia vývoja občianskych práv v Turecku. Vzhľadom na tento vývoj sa pýtam Komisie:</PARA><PARA>1. Má Komisia informácie o nasledujúcich prípadoch, ku ktorým došlo v Turecku? Ak nie, tak prečo? Ak ich má, aké sú to informácie?</PARA><PARA>a) zrušenie akreditácie kritickým novinárom, ktoré vykonal predseda vlády, resp. príslušný odbor úradu predsedu vlády, a sťažnosti na kritické publikácie (1) (5);</PARA><PARA>b) zatýkanie, údajne sčasti neodôvodnené, kritických novinárov a vydavateľov v súvislosti s vyšetrovaním zločineckej siete Ergenekon (2) (5);</PARA><PARA>c) prevzatie kontroly nad mediálnou skupinou ATV-Sabah 2008 jej predajom spoločnosti Calik Holding pod vedením zaťa predsedu vlády, ktoré spolufinancovali štátne banky (3);</PARA><PARA>d) verejné výzvy predsedu vlády na bojkotovanie novinárov a publikácií (4) (5);</PARA><PARA>e) pozadie prípadu, keď bola mediálna skupina Dogan odsúdená na peňažnú pokutu vo výške 500 miliónov USD za oneskorené zaplatenie dane (rozsudok zo 16. 2. 2009), a to aj v súvislosti so správami o manipulácii a výzvach zo strany vlády na bojkotovanie tejto mediálnej skupiny. (6)</PARA><PARA>2. Je Komisia znepokojená situáciou v oblasti slobody prejavu a tlače v Turecku viac alebo menej ako v čase zverejnenia správy o pokroku? Ak nie, tak prečo? Ak áno, aké konkrétne opatrenia zamýšľa podniknúť Rada a Komisia? Aký význam má téma „sloboda tlače a prejavu“ pre prebiehajúce rokovania o vstupe?</PARA><PARA><U>Zdroje 1 – 5 boli získané dňa 18. marca, zdroj 6 dňa 2. apríla on-line:</U></PARA><PARA>1) Today's Zaman, Prime Ministry under fire for accreditation move, by Fatma DİŞLİ, 14.11.2008, Online: http://www.todayszaman.com/tz-web/yazarDetay.do?haberno=158633</PARA><PARA>2) Reporters Without Borders, Journalist arrested and charged in connection with alleged Ergenekon conspiracy, 11.3.2009. Online: >http://www.unhcr.org/refworld/docid/49be03ce15.html</PARA><PARA>3) Reuters, Turkish watchdog approves ATV-Sabah sale, 10.01.2008, Online: http://in.reuters.com/article/asiaCompanyAndMarkets/idINL1020073320080110</PARA><PARA>4) Today's Zaman, Is Erdoğan right or wrong in calling for a boycott? by Fatma DİŞLİ, 23.09.2008, Online: >http://www.todayszaman.com/tz-web/yazarDetay.do?haberno=153969</PARA><PARA>5) Bıa news centre, 435 “Though Crimes” in Turkey in 2008, by Erol ÖNDEROĞLU, 16.3.2009. Online: >http://www.bianet.org/english/kategori/english/113147/435-though-crimes-in-turkey-in-2008</PARA><PARA>6) Hurriyet DailyNews.com, Int’l media keeps eye on Doğan case, 02.04.2009. Online: >http://www.hurriyet.com.tr/english/domestic/11076638.asp</PARA></CONTENT></QUEST>