<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0006">O-0006/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="23894">Anna Záborská</PERSON> v mene <COMMITTEE COMMID="826">Výboru pre práva žien a rovnosť pohlaví</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0006">Vec: Nútená prostitúcia v rámci svetových športových podujatí</OBJECT><CONTENT><PARA>Podujatia, ako olympijské hry alebo medzinárodné športové podujatia, výstavy a kongresy môžu podnietiť zvýšenie dopytu po prostitúcii a sexuálnych službách. Väčšina z týchto žien sú obete organizovanej trestnej činnosti, často podvedené falošnými prísľubmi legitímnej práce a potom nútené pracovať ako prostitútky. Hoci neexistujú presné číselné údaje o tom, koľko žien sa stane predmetom obchodu a bude nútených pracovať ako prostitútky pri nadchádzajúcich majstrovstvách sveta vo futbale, organizácie pre ochranu ľudských práv sa obávajú, že počas tohto podujatia výrazne vzrastie obchodovanie so ženami a nútená prostitúcia.</PARA><PARA>Vyhlásenie o športe prijaté v decembri 2000 v Nice vyzýva inštitúcie Spoločenstva, aby vo svojich činnostiach vzali do úvahy výchovnú hodnotu športu a požaduje, aby sa sociálny a kultúrny rozmer športu výraznejšie zohľadnil v národných politikách a v politikách Spoločenstva. <BRK/></PARA><PARA>Má Komisia v úmysle navrhnúť   v rámci svojej pôsobnosti konkrétne iniciatívy? <BRK/></PARA><PARA>Zahrnujú súčasné stratégie   proti obchodovaniu s ľuďmi športové podujatia a aké stratégie má Európska   komisia spolu s členskými štátmi v úmysle navrhnúť, aby sa zasiahlo   proti nútenej prostitúcii a obchodovaniu s ľuďmi v súvislosti so športom   a jeho spoločenskou úlohou? <BRK/></PARA><PARA>Ako má Komisia v úmysle   v úzkej spolupráci s členskými štátmi a inými medzinárodnými orgánmi   s okamžitým účinkom vykonať svoj akčný plán boja proti nútenej prostitúcii? <BRK/></PARA><PARA>Existujú stratégie pre   prípad, že by sa obete obávali spolupracovať s orgánmi verejnej moci?   Súhlasí Komisia s tým, že tieto obete potrebujú lepšiu právnu ochranu? <BRK/></PARA><PARA>Ako môže Európska komisia   podporiť v tomto boji ženské organizácie? <BRK/> <BRK/>  </PARA></CONTENT></QUEST>