<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0157">O-0157/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96858">Marie-Christine Vergiat</PERSON>, <PERSON ID="96821">Rui Tavares</PERSON>, <PERSON ID="96748">Cornelis de Jong</PERSON> a <PERSON ID="96852">Cornelia Ernst</PERSON>, v mene skupiny <GRPOL GRPOLID="2950">GUE/NGL</GRPOL>, <PERSON ID="4385">Hélène Flautre</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0157">Vec: Readmisné dohody EÚ s tretími krajinami</OBJECT><CONTENT><PARA>Európska únia podpísala doteraz 11 readmisných dohôd s tretími krajinami (Hongkong, Srí Lanka, Macao, Albánsko, Rusko, Ukrajina, Bosna a Hercegovina, Čierna Hora, bývalá Juhoslovanská republika Macedónsko, Srbsko a Moldavsko) a čoskoro podpíše 12. dohodu s Pakistanom. Európsky parlament však zatiaľ nedostal žiadne informácie, ktoré sa týkajú – okrem iného – konkrétneho vplyvu dosiahnutého pri ich plnení.</PARA><PARA>Môže Komisia informovať Európsky parlament, koľkí štátni príslušníci tretích krajín boli vrátení do krajín pôvodu alebo tranzitných krajín v rámci uplatňovania každej z 11 podpísaných dohôd?</PARA><PARA>Možno v týchto údajoch uviesť počet navrátených osôb podľa národností, či išlo o dobrovoľný alebo nútený návrat, a informácie o zraniteľnosti navrátených osôb (v prípade neplnoletých bez sprievodu)?</PARA><PARA>Získala Komisia v súlade so svojou zodpovednosťou podľa článku 3 Európskeho dohovoru o ľudských právach informácie o dôsledkoch postupov pri navrátení, okrem iného o ľuďoch, ktorých niektorá z 11 signatárskych krajín ďalej vrátila podľa iných dvojstranných dohôd do ďalších tretích krajín (na základe tzv. kaskádových dohôd)?</PARA></CONTENT></QUEST>