<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000087">O-000087/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v mene <COMMITTEE COMMID="2878">Výboru pre petície</COMMITTEE></TI-AUTHOR><TI-AUTHOR><PERSON ID="4538">Malcolm Harbour</PERSON><BRK/>v mene <COMMITTEE COMMID="2867">Výboru pre vnútorný trh a ochranu spotrebiteľa</COMMITTEE></TI-AUTHOR></TI><OBJECT OBJID="OBJ000087">Vec: Klamlivé adresárové spoločnosti (petície č. 0045/2006, 1475/2006 a iné)</OBJECT><CONTENT><PARA>Niektoré adresárové spoločnosti pôsobiace v rôznych členských štátoch EÚ sa už dlhú dobu zapájajú do klamlivých obchodných činností. Zdokumentované dôkazy o týchto činnostiach predložili Európskemu parlamentu prostredníctvom veľkého množstva petícii samostatní podnikatelia, dobrovoľnícke organizácie a rodinné podniky, ktoré sa stali obeťou klamlivých adresárových spoločností.</PARA><PARA>Poslanci Európskeho parlamentu ešte stále dostávajú stovky sťažností ďalších a ďalších obetí takýchto adresárových spoločností. Obete sú často príliš malé subjekty na to, aby si mohli dovoliť zaplatiť právne poplatky za vedenie súdneho sporu. Na druhej strane platenie poplatkov, s ktorými tieto spoločnosti súhlasili nevediac, že ide o podvod, viacerým týmto spoločnostiam spôsobuje vážne finančné ťažkosti.</PARA><PARA>Táto záležitosť má aj cezhraničný charakter, pretože klamlivé adresárové spoločnosti sa často zameriavajú na obete, ktoré majú sídlo v inom členskom štáte EÚ.</PARA><PARA>Komisia sa jasne vyjadrila, že smernica o klamlivej a porovnávacej reklame stavia klamlivé činnosti týchto adresárových spoločností mimo zákona. Podľa Komisie môže tento problém súvisieť s presadzovaním vnútroštátnych právnych predpisov. Pri iných príležitostiach sa však Komisia tiež vyjadrila, že je pravdepodobne potrebné upraviť aj právne predpisy EÚ, aby sa táto konkrétna činnosť uviedla na listinu nežiaducich činností.</PARA><PARA>Môže Komisia potvrdiť, že sa smernica o klamlivej a porovnávacej reklame správne transponovala vo všetkých členských štátoch EÚ?</PARA><PARA>Bude Komisia uvažovať o výraznom urýchlení procesu iniciovania a dokončenia revízie platnej smernice o klamlivej a porovnávacej reklame alebo nájdenia nových legislatívnych nástrojov na zastavenie týchto podvodných praktík?</PARA><PARA>Ak sa príslušná smernica v niektorom členskom štáte náležite transponovala, poskytuje to občanom príslušného členského štátu dostatočnú ochranu v prípade nárokov takýchto spoločností so sídlom v inom členskom štáte, ktorý mohol, ale nemusel správne transponovať smernicu o klamlivej a porovnávacej reklame?</PARA></CONTENT></QUEST>