<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0034">O-0034/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1263">Elmar Brok</PERSON>, <PERSON ID="1983">Pierre Moscovici</PERSON> a <PERSON ID="4513">Geoffrey Van Orden</PERSON> v mene <COMMITTEE COMMID="808">Výboru pre zahraničné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0034">Vec: Pristúpenie Bulharska a Rumunska k EÚ</OBJECT><CONTENT><PARA>Podľa článku 39 Zmluvy o pristúpení Bulharska a Rumunska k Európskej únii v prípade, že existuje  vážne nebezpečenstvo, že krajina očividne nie je pripravená splniť podmienky členstva do 1. januára 2007, môže Rada posunúť dátum pristúpenia o jeden rok. Tento krok navrhuje Komisia na posúdenie Rade.</PARA><PARA>Predsedníctvo Rady  počas rokovania v pléne dňa 12. apríla 2005, ktoré predchádzalo udeleniu súhlasu Parlamentu so Zmluvou o pristúpení, potvrdilo, že sa plne zohľadní pozícia Parlamentu v súvislosti s možnosťou odvolania sa na ochranné opatrenia. </PARA><PARA>Predseda Barroso potvrdil predsedovi Borrellovi v liste zo dňa 7. apríla 2005, že „Európsky parlament  bude plne zapojený do akéhokoľvek rozhodnutia o posunutí dátumu pristúpenia a že Komisia zohľadní  stanoviská Parlamentu k možnému použitiu ustanovenia o posunutí dátumu pristúpenia pred tým,  ako poskytne akékoľvek odporúčanie v tejto súvislosti“.</PARA><PARA>Môže Komisia so zreteľom na pokrok dosiahnutý Bulharskom a Rumunskom pri plnení záväzkov požadovaných zmluvou o pristúpení potvrdiť, že celkový obsah, smerovanie a tempo reforiem v týchto dvoch krajinách sú také, že krajiny budú do 31. decembra 2006 pripravené na pristúpenie, bez ohľadu na niektoré konkrétne oblasti, ktoré si môžu vyžadovať osobitné opatrenia?</PARA><PARA>Súhlasí Komisia s tým, že najmä reforma súdnictva a boj proti korupcii a organizovanému zločinu sú oblasti, ktoré si vyžadujú presvedčivejšie úsilie a výsledky zo strany Bulharska a Rumunska?</PARA><PARA>Môže Komisia poskytnúť vysvetlenie o možnostiach týkajúcich sa ochranných opatrení a iných možných opatrení a môže vysvetliť, čo tieto opatrenia v praxi znamenajú najmä v oblasti spravodlivosti a vnútorných záležitostí?</PARA><PARA>Zvažuje Komisia zavedenie dôkladného systému monitorovania počas prvých troch rokov po pristúpení, počas ktorých by sa mohli uplatniť ochranné opatrenia?</PARA><PARA>Môže Komisia uviesť pre a proti v súvislosti s poskytnutím odporúčania v máji alebo v jeseni:</PARA><PARA>a) so zreteľom na stanovenie termínu pristúpenia Bulharska a Rumunska a</PARA><PARA>b) so zreteľom na ochranné opatrenia a iné opatrenia, ktoré môžu byt potrebné?</PARA></CONTENT></QUEST>