<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0199">O-0199/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR></TI><OBJECT OBJID="OBJ0199">Vec: Zavedenie stáleho krízového mechanizmu na ochranu finančnej stability eurozóny</OBJECT><CONTENT><PARA>Európsky parlament je presvedčený, že na ochranu finančnej stability eura je potrebný stály krízový mechanizmus. Pripomína, že ECB podobne uviedla takúto potrebu vo svojich návrhoch z júna 2010 o posilňovaní hospodárskeho riadenia v eurozóne. Parlament dokonca vyzval na vytvorenie európskeho menového fondu (pozri správu Feioa z roku 2010). Parlament tiež v minulosti poukázal na potrebu mechanizmu na riešenie krízy pre bankový sektor (pozri správy Garcia-Margallo y Marfila a Ferreiru z roku 2010). Nech už by sa zaviedol akýkoľvek mechanizmus, prioritou by mala byť pomoc eurozóne a jej členským štátom, a nie ďalšie zhoršenie situácie. V tejto súvislosti Parlament uprednostňuje postup Spoločenstva.</PARA><PARA>Európska rada vo svojich záveroch z 28. – 29. októbra požiadala svojho predsedu, aby sa usiloval o malú zmenu zmluvy, ktorá je potrebná na zavedenie stáleho krízového mechanizmu na ochranu finančnej stability eurozóny ako celku. Spôsob, akým Európska rada riešila zapojenie súkromného sektora do takého mechanizmu, nenechal trhy bez reakcie. </PARA><PARA>28. novembra 2010 ministri Euroskupiny súhlasili s tým, že stály mechanizmus, európsky mechanizmus stability (EMS), bude vychádzať z Európskeho nástroja finančnej stability (ENFS) a že sa doňho môže individuálne zapojiť súkromný sektor v súlade s medzinárodnou praxou a praxou MMF.</PARA><PARA>S ohľadom na napätie na trhoch a na potrebu efektívnosti mechanizmu pre všetkých členov eurozóny, kedy predloží Komisia formálny návrh na stále riešenie krízy? Môže Komisia odpovedať na tieto otázky:</PARA><PARA>1.  Čo presne by zmena zmluvy znamenala, ak bude v konečnom dôsledku zmena zmluvy potrebná? Ako by sa postupovalo?</PARA><PARA>2.  Bol by nový nástroj založený na medzivládnom prístupe alebo na postupe Spoločenstva, a ako by sa financoval?</PARA><PARA>3.  Aké by boli všetky technické možnosti, ak sa zohľadní potrebná podmienenosť?</PARA><PARA>4.  Nemali by sa členské štáty, ktoré ešte nie sú súčasťou eurozóny, požiadať, aby sa stali súčasťou tohto mechanizmu?</PARA><PARA>5.  Kedy by sa zaviedol tento mechanizmus a akú úlohu by mal v tejto súvislosti podľa Komisie plniť Parlament? </PARA></CONTENT></QUEST>