<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Telekomunikačný balíček: podpora rozvoja komunikačných služieb v EÚ</Title><Topic>Priemysel</Topic><PublicationDate>2008-09-24 - 15:40</PublicationDate><Chapo>EP dnes v nadväznosti na rozpravu počas minulého plenárneho zasadnutia prijal legislatívny balíček v oblasti telekomunikácií. Návrh počíta s celoeurópskou koordináciou a harmonizáciou rádiového spektra, ktoré podľa EP zlepší občanom prístup k novým elektronickým službám, ako je širokopásmové pripojenia na internet. Europoslanci okrem toho navrhujú zriadenie Úradu EÚ pre trh elektronických komunikácií,  a vyzývajú na posilnenie investícií do infraštruktúry.</Chapo><Content><xhtml:div>

<xhtml:div><xhtml:strong>Reforma rozdeľovania rádiových frekvencií</xhtml:strong></xhtml:div>
<xhtml:div> </xhtml:div>
<xhtml:div>Rádiové spektrum je kľúčovým prvkom moderných bezdrôtových technológií a služieb, akými sú napr. širokopásmový internet, mobilné telefónne služby, televízne vysielanie, technológia bluetooth, satelitné navigačné systémy či kontrola leteckej prepravy, čím sa rádiové frekvencie stali veľmi cenným zdrojom. <xhtml:span/></xhtml:div>
<xhtml:div> </xhtml:div>
<xhtml:div><xhtml:strong>Interoperabilita bezdrôtových služieb v EÚ</xhtml:strong></xhtml:div>
<xhtml:div> </xhtml:div>
<xhtml:div>V súčasnej dobe je však spektrum často využívané neefektívne. Poslanci EP sú preto presvedčení, že jeho rozdeľovanie je potrebné reformovať a zabezpečiť jeho koordináciu v rámci EÚ s cieľom umožniť prevádzkovanie služieb v celej Únii bez nežiaducich interferencií. </xhtml:div>
<xhtml:div> </xhtml:div>
<xhtml:div>Rámcová smernica o spoločnom predpisovom rámci pre siete a služby elektronických komunikácií preto prostredníctvom správy poslankyne Catherine <xhtml:strong>TRAUTMANN </xhtml:strong>(PES, FR) žiada členské štáty, aby pri strategickom plánovaní, koordinácii a harmonizácii využívania rádiového spektra spolupracovali s Komisiou, aj medzi sebou navzájom. Komisia by tiež podľa nich mala predložiť legislatívny návrh na akčný plán v oblasti rádiového spektra.</xhtml:div>
<xhtml:div> </xhtml:div>
<xhtml:div><xhtml:strong>Využitie „digitálnych dividend“</xhtml:strong></xhtml:div>
<xhtml:div> </xhtml:div>
<xhtml:div>Doposiaľ bolo pre každé frekvenčné pásmo určené pre špecifické služby (napr. pásmo do 1 GHz bolo vyhradené pre televízne vysielanie). Prechod od analógového na digitálne vysielanie, ktorý by mal byť dokončený do decembra 2012, však umožní vysielanie viacerých televíznych staníc v spektre, ktoré bolo doposiaľ potrebné len pre jednu analógovú stanicu, uvoľní teda značný objem vysoko kvalitného spektra, tzv. "digitálnych dividend".</xhtml:div>
<xhtml:div> </xhtml:div>
<xhtml:div>Uvoľnené spektrum by teda mohlo byť využité napr. pre ďalšie televízne programy, mobilné širokopásmové služby, rádiofrekvenčnú identifikáciu (RFID), aplikáciu zaisťujúcu bezpečnosť diaľničnej dopravy a iné nové elektronické služby, vrátane elektronického zdravotníctvo, uvádza Parlament v správe, ktorú vypracovala spravodajkyňa Patrizia <xhtml:strong>TOIA</xhtml:strong> (ALDE, IT).</xhtml:div>
<xhtml:div> </xhtml:div>
<xhtml:div><xhtml:strong>Voľné využitie frekvencií </xhtml:strong></xhtml:div>
<xhtml:div> </xhtml:div>
<xhtml:div>Reforma má umožniť voľné využitie frekvencií pre akýkoľvek typ aplikácie. Pásma, ktoré sú momentálne využívané pre televízne vysielanie, by tak mohli byť v budúcnosti využité napríklad pre bezdrôtové širokopásmové služby. EP tento návrh podporuje, uvádza však, že prideľovanie spektra musí byť v súlade s vnútroštátnymi plánmi pre prideľovanie frekvencie a Rádiokomunikačným radom ITU. </xhtml:div>
<xhtml:div> </xhtml:div>
<xhtml:div>Tento nový prístup tiež umožní obchodovanie s frekvenciami, čo je ďalším novým ustanovením revidovanej smernice. </xhtml:div>
<xhtml:div> </xhtml:div>
<xhtml:div><xhtml:strong>Pluralita médií</xhtml:strong></xhtml:div>
<xhtml:div> </xhtml:div>
<xhtml:div>Opatrenia, ktoré požadujú, aby služby elektronických komunikácií boli poskytované v určitom pásme, musia byť podľa EP odôvodnené plnením cieľa všeobecného záujmu, ako je bezpečnosť života, podpora sociálnej, regionálnej alebo územnej súdržnosti, zamedzenie neúčinného využívania rádiových frekvencií alebo podpora cieľov, ako je kultúrna a jazyková rozmanitosť a pluralita médií.</xhtml:div>
<xhtml:div> </xhtml:div>
<xhtml:div>Právo televíznej stanice na využívanie rádiových frekvencií s cieľom plnenia služieb všeobecného záujmu zostáva bez zmeny. Poslanci však pripomínajú, že „tá časť rádiových frekvencií, ktorá sa pre naplnenie uvedeného cieľa stane zbytočnou, podlieha novému postupu pre pridelenie“.</xhtml:div>
<xhtml:div> </xhtml:div>
<xhtml:div><xhtml:strong>Prerozdelenie digitálnych dividend</xhtml:strong></xhtml:div>
<xhtml:div> </xhtml:div>
<xhtml:div>„Na situáciu, za ktorej už niektoré členské štáty na digitálne vysielanie prešli, ako aj na odlišnosti vnútroštátnych plánov digitalizácie, je potrebné reagovať na úrovni Spoločenstiev ešte predtým, ako vstúpi do platnosti nová smernica,“ uvádza sa v správe o plnom využití výhod digitálnej dividendy v Európe. Poslanci preto vyzývajú Komisiu, aby predložila návrh opatrení zabezpečujúcich lepšiu koordináciu využitia digitálnych dividend na úrovni EÚ.</xhtml:div>
<xhtml:div> </xhtml:div>
<xhtml:div>Členské krajiny by okrem toho mali spolupracovať s Komisiou aj vzájomne medzi sebou pri určovaní spoločných čiastkových pásiem spektra digitálnej dividendy pre rôzne skupiny aplikáciou, ktorá umožní harmonizáciu na technologicky neutrálnom základe. Parlament tiež podporuje koordinovaný prístup na úrovni EÚ založený na rôznych skupinách v rámci spektra UHF pre jednosmerné a dvojsmerné služby.</xhtml:div>
<xhtml:div> </xhtml:div>
<xhtml:div>Parlament okrem toho prijal pozmeňovací návrh, v ktorom žiada členské štáty, aby vykonali analýzu dopadu prechodu na digitálne vysielanie v spektre využívanom pre vojenské účely, prípadne previedli časť tohto konkrétneho digitálneho podielu na nové civilné aplikácie. </xhtml:div>
<xhtml:div> </xhtml:div>
<xhtml:div><xhtml:strong>Postupné obmedzovanie regulácie</xhtml:strong></xhtml:div>
<xhtml:div> </xhtml:div>
<xhtml:div>Parlament uvádza, že je nutné, aby bola s rozvojom hospodárskej súťaže na trhu elektronických komunikácií postupne obmedzovaná akákoľvek regulácia. Cieľom je, aby boli nakoniec elektronické komunikácie ovládané len právom hospodárskej súťaže. Vnútroštátne regulačné orgány by mali mať podľa revidovanej smernice právo vymedziť trhy na nižšej ako vnútroštátnej úrovni. </xhtml:div>
<xhtml:div> </xhtml:div>
<xhtml:div><xhtml:strong>Užšia spolupráca medzi Komisiou a národnými regulačnými orgánmi</xhtml:strong></xhtml:div>
<xhtml:div> </xhtml:div>
<xhtml:div>Legislatívna správa o spoločnom predpisovom rámci pre sieť a služby elektronických komunikácií navrhuje nový postup spoločnej regulácie, podľa ktorej budú vnútroštátne regulačné orgány povinné konzultovať Komisiu a nový Úrad európskych regulačných orgánov v oblasti telekomunikácií (BERT) skôr, ako príjmu akékoľvek rozhodnutie týkajúce sa regulácie. </xhtml:div>
<xhtml:div> </xhtml:div>
<xhtml:div>Pokiaľ Komisia dospeje k záveru, že zamýšľané opatrenie by predstavovalo prekážku jednotného trhu a BERT ho označí za neprimerané, môže Komisia vnútroštátnemu regulačnému orgánu nariadiť, aby svoj návrh pozmenil.</xhtml:div>
<xhtml:div> </xhtml:div>
<xhtml:div><xhtml:strong>Funkčné oddelenie a "výnimočné opatrenia"</xhtml:strong></xhtml:div>
<xhtml:div> </xhtml:div>
<xhtml:div>Prerokovávaný legislatívny návrh umožňuje vnútroštátnym regulačným orgánom, aby vertikálne integrovaným podnikom uložili ako "výnimočné opatrenie" povinnosť umiestniť činnosti spojené s veľkoobchodným poskytovaním pevných prístupových produktov do nezávislej prevádzkovanej obchodnej jednotky, t.j. uplatniť regulačný nástroj známy ako "funkčné oddelenie". Na rozdiel od vlastníckeho oddelenia, ktoré bolo uskutočnené na trhu s elektrinou či plynom, funkčné oddelenie nemení vlastníctvo telekomunikačných sietí a služieb. </xhtml:div>
<xhtml:div> </xhtml:div>
<xhtml:div>Poslanci však zdôrazňujú,  že vnútroštátne regulačné orgány môžu použiť tento nový nástroj len v prípade, že „sa trvalo nedarí dosiahnuť účinnej hospodárskej súťaže“. V Takom prípade by obchodná jednotka dodala prístupové produkty a služby všetkým podnikom v rovnakých časových termínoch a za rovnakých zmluvných podmienok.</xhtml:div>
<xhtml:div> </xhtml:div>
<xhtml:div><xhtml:strong>Zdieľanie infraštruktúr</xhtml:strong></xhtml:div>
<xhtml:div> </xhtml:div>
<xhtml:div>Ďalší nový regulačný nástroj poskytne vnútroštátnym regulačným orgánom možnosť uložiť podnikom zaisťujúcim siete elektronických komunikácií povinnosť, aby zdieľali svoje neaktívne sieťové prvky a pridružené zariadenia. Podniky, ktoré majú právo na inštaláciu zariadenia na verejnom alebo súkromnom majetku, môžu byť tiež požiadané, aby sprístupnili napríklad svoje budovy, elektrické vedenia na budovách, stožiar, antény, vežové a iné podporné konštrukcie, káblovody, potrubia, vstupné šachty a rozvodné skrine. </xhtml:div>
<xhtml:div> </xhtml:div>
<xhtml:div>Parlament okrem toho žiada vnútroštátne regulačné orgány, aby podporovali trhovo zamerané investície a inovácie v rámci nových a posilnených infraštruktúr, povzbudzovali zdieľanie investícií a zabezpečovali vhodné zdieľanie rizika medzi investormi a podnikmi, ktoré majú prístup k novým zariadeniam.</xhtml:div>
<xhtml:div> </xhtml:div>
<xhtml:div><xhtml:strong>Investície do budúcej generácie sietí z optického vlákna</xhtml:strong></xhtml:div>
<xhtml:div> </xhtml:div>
<xhtml:div>Poslanci sa domnievajú, že zásadnou otázkou pre nadchádzajúce roky je poskytovanie primeraných stimulov pre investície do nových vysokorýchlostných sietí, ktoré budú podporovať inovácie v internetových službách s bohatým obsahom. Táto budúca generácia sietí z optického vlákna umožní vytvoriť univerzálnu a kompaktnú infraštruktúru sietí služieb pre elektronickú komunikáciu, výpočtovú techniku a média.</xhtml:div>
<xhtml:div> </xhtml:div>
<xhtml:div><xhtml:strong>BERT a EECMA</xhtml:strong></xhtml:div>
<xhtml:div> </xhtml:div>
<xhtml:div>Parlament podporil správu španielskej poslankyne Pilar de <xhtml:strong>CASTILLO VERA</xhtml:strong> (EPP-ED, ES) o zriadení Úradu európskych regulačných orgánov v oblasti telekomunikácií (BERT). Na rozdiel od modelu Európskeho úradu pre trh elektronických komunikácií (EECMA), ktorý presadzovala Európska komisia, bude BERT založený na doterajšej skupine európskych regulátorov. Ako nezávislý poradný orgán bude BERT vydávať stanoviská a odporúčania, ktoré budú Komisii aj vnútroštátnym regulačným orgánom napomáhať pri uplatňovaní smernice o spoločnom predpisovom rámci pre siete a služby elektronických komunikácií. Na financovaní BERT-u sa budú spolupodieľať EÚ a vnútroštátne regulačné orgány, percentuálne rozdelenie však nie je v tejto chvíli jasné.</xhtml:div>
<xhtml:div> </xhtml:div>
<xhtml:div><xhtml:strong>ENISA</xhtml:strong></xhtml:div>
<xhtml:div> </xhtml:div>
<xhtml:div>Podľa pozmeneného návrhu by BERT nemal prevziať úlohy spojené so zaistením bezpečnosti sietí a informácií. Pôvodným zámerom Komisie bolo zlúčiť Európsku agentúru pre bezpečnosť sietí a informácií (ENISA) a Európsky úrad pre trh elektronických komunikácií (EECMA).</xhtml:div>

</xhtml:div></Content><REF text-before="reference_abbr"><ns1:ID>20080923IPR37898</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatých textov nájdete po ich publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>