<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000273">O-000273/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="4335">Marielle De Sarnez</PERSON>, <PERSON ID="1965">Jan Mulder</PERSON>, <PERSON ID="96677">Cecilia Wikström</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="108329">Andrea Zanoni</PERSON>, Baroness <PERSON ID="4529">Sarah Ludford</PERSON>, <PERSON ID="96872">Nadja Hirsch</PERSON>, <PERSON ID="96670">Louis Michel</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000273">Vec: Práva dieťaťa v EÚ</OBJECT><CONTENT><PARA>Dňa 15. februára 2011 Komisia vydala oznámenie s názvom Program EÚ v oblasti práv dieťaťa, ktoré poukazuje na opatrenia, ktoré Komisia prijme v nadchádzajúcich rokoch na posilnenie práv dieťaťa. Komisia plánuje jedenásť legislatívnych a politických opatrení v oblasti občianskeho a trestného práva, ohrozených detí, detí v rámci vonkajšej činnosti EÚ, zapojenia detí a zvyšovania informovanosti, ktoré zaručia lepšiu ochranu práv dieťaťa v EÚ.</PARA><PARA>Môže Komisia podrobnejšie uviesť, čo urobí, aby zabezpečila, že:</PARA><PARA>– orgány členských štátov budú vykonávať účinnejšie a prísnejšie vyšetrovania násilia páchaného na deťoch a zneužívania detí a že nebude existovať žiadna imunita voči trestnému stíhaniu;</PARA><PARA>– sa zakáže zadržiavanie detí a prijmú sa primerané a alternatívne opatrenia;</PARA><PARA>– všetky deti budú mať zabezpečený prístup k vzdelaniu, sociálnym a zdravotným službám a spravodlivosti;</PARA><PARA>– osobitné podporné politiky budú pomáhať osobitným kategóriám detí v mimoriadne ťažkej situácii (Rómovia, maloleté deti bez sprievodcu alebo deti oddelené od rodičov, deti migrantov, chudobné deti atď.);</PARA><PARA>– sa občiansky stav detí cestujúcich v rámci EÚ uzná na základe zásady vzájomného uznávania bez diskriminácie založenej na občianskom stave rodičov, na druhu vzťahu (manželstvo, civilný zväzok atď.) alebo ich sexuálnej orientácii;</PARA><PARA>– sa zavedie a bude prevádzkyschopný európsky mechanizmus varovania týkajúci sa detí a horúca linka 116 000; </PARA><PARA>– sa bude podporovať dialóg s deťmi vrátane v rodine?</PARA></CONTENT></QUEST>