<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0091">O-0091/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96883">Eva Joly</PERSON> v mene <COMMITTEE COMMID="2857">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0091">Vec: Otázka zmeny klímy a rozvojových krajín v súvislosti s Konferenciou OSN o zmene klímy v Kodani</OBJECT><CONTENT><PARA>Z hľadiska rozvoja treba zladiť dohodu o zmene klímy na obdobie po roku 2012 a súčasné rozvojové procesy na medzinárodnej úrovni (napríklad rozvojové ciele tisícročia) a vnútroštátnej úrovni. Aké konkrétne opatrenia plánuje Komisia prijať, aby zabezpečila jasné prepojenie medzi programami na potláčanie chudoby a politikami a stratégiami v oblasti zmeny klímy v rozvojových krajinách?</PARA><PARA>Väčšina obmedzených prostriedkov vyhradených na riešenie otázky zmeny klímy pochádza z rozpočtu na oficiálnu rozvojovú pomoc, čo vedie k odčerpávaniu fondov určených na rozvojovú pomoc, a ohrozuje tak dosahovanie rozvojových cieľov tisícročia. Aké nové mechanizmy plánuje Komisia vytvoriť s cieľom získať dodatočné zdroje na boj proti zmene klímy v rozvojových krajinách a zabezpečiť, aby sa Európsky rozvojový fond používal výhradne na rozvojovú pomoc? Môže Komisia zaručiť, že príde s konkrétnou ponukou primeraného a predvídateľného financovania opatrení na zmiernenie a prispôsobenie sa zmene klímy, a nebude s ňou čakať až do konferencie v Kodani? Aký percentuálny podiel odhadovaných príjmov zo systému Európskej únie na obchodovanie s emisiami je Komisia ochotná vyčleniť na prispôsobenie sa zmene klímy v rozvojových krajinách? Aké mechanizmy sú najvhodnejšie na poskytovanie týchto zdrojov, ktoré by podporovali zodpovednosť prijímajúcich krajín?</PARA><PARA>Systém poskytovania finančných prostriedkov určených na prispôsobenie sa zmene klímy na európskej úrovni je veľmi rozdrobený, čo spôsobuje vážne problémy tým, ktorí sú za realizáciu financovania zodpovední. Akým spôsobom plánuje Komisia presadzovať koordináciu medzi jednotlivými finančnými nástrojmi, ktoré existujú na európskej úrovni? Aké opatrenia sa majú prijať s cieľom zabezpečiť, aby sa Globálna aliancia proti zmene klímy stala organizáciou na zhromažďovanie informácií o prostriedkoch určených na prispôsobenie sa zmene klímy v rozvojových krajinách, čím by sa zabránilo vytváraniu ďalších bilaterálnych iniciatív EÚ? Bude Komisia v súvislosti s multilaterálnou konferenciou v Kodani pripravená podporiť zavedenie medzinárodnej dane na finančné transakcie založenej na princípe tzv. Tobinovej dane s cieľom pomôcť financovať tieto opatrenia na prispôsobenie sa?</PARA></CONTENT></QUEST>