<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000005">O-000005/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96959">George Lyon</PERSON>, <PERSON ID="97076">Corinne Lepage</PERSON>, <PERSON ID="96875">Britta Reimers</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="4554">Chris Davies</PERSON>, <PERSON ID="34234">Antonyia Parvanova</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1318">James Nicholson</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28228">Albert Deß</PERSON>, <PERSON ID="4271">Elisabeth Jeggle</PERSON>, <PERSON ID="96819">Licia Ronzulli</PERSON>, <PERSON ID="1927">Peter Liese</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000005">Vec: Výskyt dioxínu v krmive pre zvieratá v Nemecku</OBJECT><CONTENT><PARA>Nemecké orgány 27. decembra 2010 informovali Komisiu o prípade zistenom v niekoľkých nemeckých spolkových krajinách, kde došlo k primiešaniu mastných kyselín, ktoré sú určené na technické účely a obsahujú dioxín, do rastlinného kŕmneho tuku. Po kontaminácii až 3 000 ton rastlinného kŕmneho tuku bolo v Nemecku pôvodne zatvorených viac ako 4 700 fariem. Produkt sa distribuoval na farmy v ôsmych spolkových krajinách a časť z neho sa vyviezla do Holandska a následne bola distribuovaná do Spojeného kráľovstva vo forme spracovaných výrobkov. Na postihnutých farmách sa zistili zvýšené hladiny dioxínu až štvornásobne prekračujúce maximálnu úroveň 3 pikogramy dioxínu na gram tuku, ktorá je povolená v EÚ. Je známe, že vystavenie ľudí vysokým hladinám dioxínu môže vážne poškodiť imunitný systém človeka.</PARA><PARA>V nadväznosti na tento prípad:</PARA><PARA>– môže Komisia vysvetliť, aké opatrenia prijala na zabezpečenie ochrany spotrebiteľov a bezpečnosti potravín a či Európsky úrad pre bezpečnosť potravín alebo vnútroštátna agentúra pre bezpečnosť potravín vypracuje správu o rizikách pre ľudské zdravie?</PARA><PARA>– môže Komisia vysvetliť počiatočné okolnosti, za akých sa mastné kyseliny obsahujúce dioxín, ktoré sú určené na technické účely, primiešali do rastlinného kŕmneho tuku?</PARA><PARA>– v tlači sa objavili správy, že hovorca komisára Johna Dalliho pripustil pochybnosti nad schopnosťou Komisie určiť spracované výrobky, ktoré obsahujú kontaminované vajcia. Aké prostriedky má Komisia okrem označenia krajiny pôvodu na zaručenie úplnej vysledovateľnosti potravín od výroby až po použitie?</PARA><PARA>– zamýšľa Komisia prijať ďalšie opatrenia, pokiaľ ide o oddeľovanie výrobkov, vysledovateľnosť a sledovanie vnútroštátnych kontrolných/implementačných systémov na mieste, a to v záujme ochrany spotrebiteľov, bezpečnosti potravín a predchádzania výskytu prípadov takejto povahy v budúcnosti?</PARA><PARA>– môže Komisia poskytnúť údaje o hospodárskom dosahu prípadu na príslušné odvetvia?</PARA><PARA>– ako chce Komisia prispieť k urýchlenému obnoveniu dôvery spotrebiteľov v normy EÚ pre bezpečnosť potravín?</PARA><PARA>– a napokon, vie Komisia o existencii systému, ktorý poľnohospodárom zaručí odškodnenie za následné straty?</PARA></CONTENT></QUEST>