<QUEST VERSION="2"><TI><TI-INTRO>Otázka na hodinu otázok <QREF QID="H-2011-000147">H-000147/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: apríla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="4440">Anne E. Jensen</PERSON> <GRPOL GRPOLID="1119">(ALDE)</GRPOL></TI-AUTHOR></TI><OBJECT OBJID="OBJ000147">Vec: Využívanie systému SafeSeaNet na zabezpečenie jednotného námorného priestoru</OBJECT><CONTENT><PARA>Pri zriaďovaní pilotného projektu Blue Belt v novembri 2010 sa Komisia rozhodla zamerať na lode zapojené výlučne do vnútorného obchodu EÚ. Výhody využívania systému SafeSeaNet, ktoré spočívajú v tom, že je nástrojom na zníženie administratívnej záťaže pobrežnej námornej prepravy, sú v tomto projekte osobitne zdôraznené. Preprava na otvorenom mori by však tiež mohla profitovať z využívania systému SafeSeaNet ako nástroja na zníženie administratívnej záťaže, keďže títo prevádzkovatelia tiež prevážajú tovar medzi prístavmi v EÚ počas svojich medzinárodných plavieb.</PARA><PARA>Akým spôsobom Komisia zabezpečí, aby preprava na otvorenom mori tiež profitovala z možných výhod stanovených v projekte Blue Belt a akým spôsobom plánuje v plnej miere začleniť týchto prepravcov do pilotných projektov?</PARA><PARA>Bude sa Komisia v budúcnosti snažiť o vytvorenie skutočného jednotného európskeho námorného priestoru, v rámci ktorého bude aj pobrežná preprava aj preprava na otvorenom mori profitovať zo systému SafeSeaNet, čím sa zabezpečí rovnosť príležitostí s inými druhmi prepravy a zníži sa administratívna záťaž vo všetkých častiach prepravného odvetvia?</PARA></CONTENT></QUEST>