<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0060">O-0060/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4466">Ilda Figueiredo</PERSON>, <PERSON ID="1018">Francis Wurtz</PERSON>, <PERSON ID="31123">Pedro Guerreiro</PERSON>, <PERSON ID="28406">Miguel Portas</PERSON>, <PERSON ID="28248">Gabriele Zimmer</PERSON>, <PERSON ID="28586">Dimitrios Papadimoulis</PERSON>, <PERSON ID="4303">Helmuth Markov</PERSON> a <PERSON ID="28977">Roberto Musacchio</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="28309">Fausto Correia</PERSON>, <PERSON ID="28307">Francisco Assis</PERSON>, <PERSON ID="28308">Elisa Ferreira</PERSON> a <PERSON ID="28306">Ana Gomes</PERSON></TI-AUTHOR><TI-DEST>Komisii</TI-DEST></TI><OBJECT OBJID="OBJ0060">Vec: Finančná podpora poskytnutá skupine Yazaki</OBJECT><CONTENT><PARA>Nadnárodná skupina Yazaki, ktorá má okrem tovární v Japonsku zastúpenia po celom svete, vrátane rôznych členských štátov EÚ, sa zaoberá výrobou elektrických výrobkov a je najväčším svetovým výrobcom drôtov elektrického vedenia, elektrických káblov a elektrických rozvodov pre motorové vozidlá. V Portugalsku vlastní viac ako 20 rokov továrne Yazaki Saltano v meste Vila Nova de Gaia a Ovar, v ktorých v roku 1996 zamestnávala viac ako 7 000 zamestnancov; od roku 1998 sa začalo sťahovanie výrobných liniek do Maroka a tým sa o polovicu znížil počet portugalských zamestnancov. V súčasnej dobe hrozí asi 800 zamestnancom v obidvoch továrňach (500 v meste Ovar a 300 v meste Vila Nova de Gaia) hromadné prepúšťanie. Znižovanie počtu pracovných miest sa realizuje formou psychologického nátlaku umiestňovaním zamestnancov trpiacich chorobami z povolania na osobitnú výrobnú linku, ktorú vytvoril podnik a zmenou pracovnej doby s následným nižším platovým ohodnotením.</PARA><PARA>Tempo zavedeného pracovného nasadenia prispieva k nárastu chorôb z povolania (tendinitída a iné), ktoré prerastajú do závažného sociálneho problému kvôli pracovnej neschopnosti, ktorú spôsobujú pričom spoločnosť odmieta prevziať akúkoľvek zodpovednosť. Po nedávnom usporiadaní volieb zamestnancov do európskej podnikovej rady a volieb predstaviteľov do osobitného vyjednávacieho orgánu, podnik neusporiadal ani jedno stretnutie so zástupcami zamestnancov. Medzitým však vyvíja tlak na zrušenie pracovných zmlúv, začal s presúvaním strojov z niektorých výrobných liniek v továrni v meste Vila Nova de Gaia a trvá na prepúšťaní v Ovare. Po otvorení továrne v Portugalsku, podnik Yazaki Saltano dostal z fondov Spoločenstva značné miliónové sumy v eurách, okrem ďalšej finančnej podpory zo strany Portugalska. <BRK/></PARA><PARA>Akú sumu predstavovala finančná   podpora Spoločenstva poskytnutá podniku Yazaki Saltano v Portugalsku?   Za akých podmienok bola táto podpora poskytnutá? <BRK/></PARA><PARA>Aká je celková suma   podpory Spoločenstva poskytnutá skupine Yazaki v rôznych členských štátoch   a kandidátskych krajinách? <BRK/></PARA><PARA>Aké opatrenia budú prijaté   vzhľadom na závažnosť súčasnej situácie (represívne správanie, prepúšťanie,   choroby z povolania, neplnenie ustanovení smernice o informovaní zamestnancov   a konzultáciách so zamestnancami a európskou podnikovou radou), ktorých   cieľom je ochrana pracovných miest a práv týchto zamestnancov? <BRK/>   <BRK/></PARA></CONTENT></QUEST>