<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP: práva homosexuálov musia byť plne rešpektované</Title><Topic>Základné práva</Topic><PublicationDate>2007-04-26 - 14:06</PublicationDate><Chapo>

V reakcii na vyhlásenia poľských vládnych kruhov namierené proti homosexuálom schválil EP v poradí už druhé uznesenie o homofóbii v Európe. Text vyzýva na "ukončenie vnímania homosexuality ako trestného činu" a odsudzuje poznámky "čelných predstaviteľov politického a náboženského života" smerujúce proti homosexuálom. Poslanci tiež vyzývajú štáty EÚ, aby prijali zákony odstraňujúce diskrimináciu párov rovnakého pohlavia a zdôrazňujú, že Únia je založená na hodnotách ako sloboda a nediskriminácia.

</Chapo><Content><xhtml:div>

<xhtml:div align="justify">Prvé uznesenie o útokoch motivovaným rasistickou, xenofobickou, antisemitskou a homofóbnou nenávisťou prijali poslanci EP už 15. júna 2006. Kritizovali v ňom prípady násilností a vrážd motivované spomínanými typmi nenávistných prejavov, ktoré sa v tom období odohrali v Belgicku, Francúzsku, Nemecku, Poľsku a Španielsku. Text tiež vyjadril vážne znepokojenie nad všeobecným rastom rasistickej, xenofóbnej, antisemitskej a homofóbnej neznášanlivosti v Poľsku  a vyslovil presvedčenie, že EÚ by mala prijať primerané opatrenia "na riešenie otázky účasti Ligy poľských rodín vo vláde, ktorej vedúci funkcionári pobádajú ľudí k nenávisti a násiliu".</xhtml:div>
<xhtml:div align="justify"> </xhtml:div>
<xhtml:div align="justify">Nové uznesenie, prijaté pomerom hlasov 325:124:150, prichádza po ďalších prípadoch homofóbnych vyhlásení poľských politických elít. Pred vyše mesiacom zástupca poľského ministra školstva Miroslaw Orzechowski vyhlásil, že sa pripravuje zákon, ktorý by zakazoval homosexuálnym učiteľom vyučovať a tým "propagovať homosexuálny postoj". Poľský predseda vlády neskôr odmietol obvinenia a uviedol, že homosexuálne orientovaní učitelia nebudú diskriminovaní, avšak priznal, že podľa jeho názoru "osoby propagujúce homosexualitu by nemali byť učiteľmi". Poľská verejná ochrankyňa práv detí to doplnila vyhlásením, že pripravuje zoznam zamestnaní nevhodných pre homosexuálov.</xhtml:div>
<xhtml:div align="justify"> </xhtml:div>
<xhtml:div align="justify">EP preto v uznesení zdôrazňuje, že Európska únia je "v prvom rade spoločenstvom vyznávajúcim hodnoty, z pomedzi ktorých patria dodržiavanie ľudských práv, demokracia, právny štát, rovnosť a nediskriminácia medzi najdôležitejšie" a dodáva, že inštitúcie a členské štáty EÚ majú povinnosť zabezpečiť ich dodržiavanie. Parlament si tiež želá, aby sa dátum 17. máj pripomínal každoročne ako Medzinárodný deň boja proti homofóbii.</xhtml:div>
<xhtml:div align="justify"> </xhtml:div>
<xhtml:div align="justify">Poslanci EP v schválenom texte opätovne žiadajú Európsku komisiu, aby zabezpečila "zákaz diskriminácie na základe sexuálnej orientácie" vo všetkých oblastiach, a to prostredníctvom dokončenia návrhu antidiskriminačného balíka. Bez neho budú totiž podľa EP homosexuálni a bisexuálni občania aj naďalej ohrozovaní diskrimináciou. EK má navyše "urýchlene preskúmať vykonávanie antidiskriminačných smerníc" členskými krajinami a v prípade porušenia záväzkov predvolať členské štáty pred súd.</xhtml:div>
<xhtml:div align="justify"> </xhtml:div>
<xhtml:div align="justify">Uznesenie ďalej odsudzuje diskriminujúce poznámky "čelných predstaviteľov politického a náboženského života" smerujúce proti homosexuálom, pretože podľa europoslancov len podnecujú nenávisť a násilie, a opätovne vyzýva členské krajiny na predloženie návrhov zákonov, ktoré by boli zamerané na odstránenie diskriminácie párov rovnakého pohlavia.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Kritika Poľska</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Obracajúc pozornosť na Poľsko a jeho čelných politických predstaviteľov Európsky parlament nalieha, aby upustili od navrhovania a prijímania právnych predpisov, ktoré navrhuje poľský podpredseda vlády a minister školstva, a od realizácie zastrašujúcich opatrení proti organizáciám LGBT (lesbičiek, gejov, bisexuálov a transsexuálov ).</xhtml:div>
<xhtml:div align="justify"> </xhtml:div>
<xhtml:div align="justify">Poľské orgány tiež Parlament žiada, aby verejne odsúdili vyhlásenia verejných činiteľov podnecujúce diskrimináciu a nenávisť založenú na sexuálnej orientácii a prijali proti týmto vyhláseniam príslušné opatrenia. "Akýkoľvek iný postoj by bol totiž v rozpore s článkom 6 Zmluvy o EÚ", dodáva uznesenie.</xhtml:div>
<xhtml:div align="justify"> </xhtml:div>
<xhtml:div align="justify">Konferenciu predsedov EP napokon prijaté uznesenie žiada, aby do Poľska vyslali delegáciu na vyšetrenie situácie.</xhtml:div>
<xhtml:div align="justify"> </xhtml:div>
<xhtml:div align="justify">Text uznesenia pripomína vyhlásenie generálneho tajomníka Rady Európy Terryho Davisa, ktoré vyslovil v reakcii na toto dianie. Ako uviedol, „poľská vláda sa môže rozhodnúť, či chce využívať materiál Rady Európy určený na vzdelávanie v oblasti ľudských práv, ale hoci je učebný materiál voliteľný, hodnoty a zásady obsiahnuté v ňom voliteľné určite nie sú“.</xhtml:div>
<xhtml:div align="justify"> </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>UEN a EPP-ED proti rozprave, aj proti uzneseniu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Rozprava o tejto problematike sa v pléne EP uskutočnila 25. apríla. Niektorí poľskí europoslanci zo skupiny UEN, podporovaní najväčšou politickou skupinou EPP-ED sa snažili o jej prekazenie argumentujúc článkom 167 Rokovacieho poriadku EP (vznesením námietky o neprípustnosti veci), plénum ich však prehlasovalo. Za návrh na stiahnutie rozpravy hlasovalo 103 europoslancov, proti tomu ich však bolo až 210. Dvaja europoslanci sa hlasovania zdržali.</xhtml:div>
<xhtml:div align="justify"> </xhtml:div>
<xhtml:div align="justify">Spomínané dve politické skupiny sa teda rozhodli nepodpísať sa pod text schvaľovaného spoločného uznesenia.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070420IPR05691</ns1:ID></REF></Infopress>
</imp:doc>
<imp:links imp:orderNum="0">
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>