<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0077">O-0077/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28979">Giusto Catania</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0077">Vec: Vytvorenie databázy odtlačkov prstov Rómov v Taliansku</OBJECT><CONTENT><PARA>Taliansky minister vnútra počas vypočutia v ústavnom výbore talianskeho parlamentu dňa 25. júna uviedol, že polícia zbiera odtlačky prstov Rómov v rámci série kontrol, ktoré sa vykonávajú v rómskych táboroch vo väčších mestách, a že odtlačky prstov sa odoberajú aj neplnoletým osobám. Zdá sa, že takéto údaje sa uchovávajú v novovytvorenej osobitnej databáze, ktorú spravujú talianske policajné orgány podliehajúce prefektom, ktorí boli vymenovaní ako„mimoriadni komisári pre núdzové situácie v súvislosti s Rómami“ a ktorým boli udelené výnimočné právomoci. Podrobnosti o tom, aký je účel a ciele tejto databázy, prístup k nej a záruky ochrany údajov, neboli objasnené. Počas vypočutia sa minister vyjadril, že „nejde o vytváranie záznamov o etniku, ale o sčítanie ľudu...v rámci ktorého sa majú odobrať odtlačky prstov všetkých obyvateľov (táborov) vrátane neplnoletých osôb, aby sa zabránilo javom, ako je žobranie, pričom hlavným cieľom je umožniť týmto osobám žiť v prijateľných podmienkach, aké existujú v civilizovanej spoločnosti“.</PARA><PARA>Je si Komisia vedomá toho, že v Taliansku bolo vytvorená databáza pre Rómov? Nedomnieva sa Komisia, že takáto databáza sa zakladá na rasovom a etnickom pôvode, keďže odtlačky prstov sa odoberajú len Rómom, zatiaľ čo talianski občania podobný proces nemusia podstúpiť? Nedomnieva sa Komisia, že ide o zrejmú diskrimináciu z dôvodu rasy, etnického pôvodu a národnosti? Nemyslí si Komisia, že zbieranie odtlačkov prstov Rómov a vytvorenie databázy Rómov je porušením ľudských práv a základných slobôd, zásad rovnosti a nediskriminácie, práv na súkromie a pravidiel na ochranu údajov, ktoré sú uznané Európskym dohovorom o ľudských právach a súvisiacou judikatúrou, Chartou základných práv EÚ, zmluvami EÚ a najmä článkom 6 Zmluvy o EÚ a politickými mandátmi článku 12 Zmluvy o ES (zákaz diskriminácie na základe štátnej príslušnosti) a článku 13 Zmluvy o ES (zákaz diskriminácie z dôvodu rasy alebo etnického pôvodu), ako aj antidiskriminačnou smernicou týkajúcou sa rasového alebo etnického pôvodu (2000/43/ES)<FNREF FNIDREF="FN1"/>  a smernicou o voľnom pohybe osôb (2004/38/ES)<FNREF FNIDREF="FN2"/>? Vyjadrí Komisia svoje obavy pred talianskymi úradmi a čo Komisia urobí, aby zabezpečila, že súčasná situácia Rómov v Taliansku sa bude riešiť podľa európskych noriem v oblasti ľudských práv a základných slobôd?</PARA><FN FNID="FN1">  Ú. v. ES L 180, 19.7.2000, s. 22.</FN><FN FNID="FN2">  Ú. v. EÚ L 158, 30.4.2004, s. 77.</FN></CONTENT></QUEST>