<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0191">O-0191/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96745">Catherine Grèze</PERSON>, <PERSON ID="97017">Ulrike Lunacek</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="96742">Jean-Luc Mélenchon</PERSON>, <PERSON ID="28311">Luis Manuel Capoulas Santos</PERSON>, <PERSON ID="39713">Renate Weber</PERSON>, <PERSON ID="4556">Nirj Deva</PERSON>, <PERSON ID="28278">Luis Yáñez-Barnuevo García</PERSON>, <PERSON ID="33775">Jean-Pierre Audy</PERSON>, <PERSON ID="96769">Jürgen Klute</PERSON>, <PERSON ID="96646">Helmut Scholz</PERSON>, <PERSON ID="1906">Bernhard Rapkay</PERSON>, <PERSON ID="1854">Constanze Angela Krehl</PERSON>, <PERSON ID="4482">Rodi Kratsa-Tsagaropoulou</PERSON>, <PERSON ID="28295">Antolín Sánchez Presedo</PERSON>, <PERSON ID="96730">Sven Giegold</PERSON>, <PERSON ID="28409">Raül Romeva i Rueda</PERSON>, <PERSON ID="96752">Martin Häusling</PERSON>, <PERSON ID="4398">Gianni Vattimo</PERSON>, <PERSON ID="96975">António Fernando Correia De Campos</PERSON>, <PERSON ID="28177">Bernadette Vergnaud</PERSON>, <PERSON ID="96708">Oriol Junqueras Vies</PERSON>, <PERSON ID="96870">Gesine Meissner</PERSON>, <PERSON ID="4243">Dirk Sterckx</PERSON>, <PERSON ID="96940">Gerben-Jan Gerbrandy</PERSON>, <PERSON ID="4466">Ilda Figueiredo</PERSON>, <PERSON ID="97076">Corinne Lepage</PERSON>, <PERSON ID="96974">Nuno Teixeira</PERSON>, <PERSON ID="34234">Antonyia Parvanova</PERSON>, <PERSON ID="28206">Jean-Marie Cavada</PERSON>, <PERSON ID="840">Charles Goerens</PERSON>, <PERSON ID="96715">Pavel Poc</PERSON>, <PERSON ID="4532">Michael Cashman</PERSON>, <PERSON ID="96639">Isabelle Durant</PERSON>, <PERSON ID="28233">Rebecca Harms</PERSON>, <PERSON ID="97170">Francisco Sosa Wagner</PERSON>, <PERSON ID="22097">Véronique De Keyser</PERSON>, <PERSON ID="4262">Jo Leinen</PERSON>, <PERSON ID="28174">Thijs Berman</PERSON>, <PERSON ID="96850">Damien Abad</PERSON>, <PERSON ID="96848">Mariya Nedelcheva</PERSON>, <PERSON ID="96858">Marie-Christine Vergiat</PERSON></TI-AUTHOR></TI><OBJECT OBJID="OBJ0191">Vec: Podpora iniciatívy Yasuni ITT v záujme boja proti zmene klímy</OBJECT><CONTENT><PARA>Cieľom iniciatívy Yasuni ITT, ktorú zaviedla ekvádorská vláda a týka sa prírodného parku, ktorý vyhlásilo UNESCO za biosférickú rezerváciu, je zabezpečiť finančné prostriedky na zabránenie ťažbe ropy v oblasti, v ktorej sa nachádza jedna z najvýznamnejších svetových biodiverzít. Táto oblasť je okrem toho obývaná rôznymi domorodými komunitami vrátane kmeňov Tagaeri a Toromona, ktoré žijú v dobrovoľnej izolácii.</PARA><PARA>Výnos z ťažby ropy v Ekvádore predstavuje 22,2 % HDP tejto krajiny a 63,1 % jej vývozu. V parku Yasuni sa nachádza 850 miliónov barelov ropy, čo predstavuje 20 % celkových zásob ropy v krajine a vývozný tovar v hodnote 7,2 miliárd dolárov. Cieľom medzinárodného trustového fondu, ktorý bol vytvorený 3. augusta 2010 a je spravovaný v rámci rozvojového programu OSN, je zozbierať túto sumu, pričom polovicu poskytne ekvádorský štát a polovicu medzinárodné spoločenstvo, aby sa tieto prostriedky mohli investovať do obnoviteľných zdrojov energie, ako aj do pracovných miest spojených s týmito činnosťami. V súlade so zásadou OSN, ktorá spočíva v „spoločných, ale diferencovaných zodpovedností“(Deklarácia z Ria o zmene klímy z roku 1992), treba k projektu pristupovať ako k inovatívnemu pokusu zmeniť model rozvoja.</PARA><PARA>V nadväznosti na rôzne prejavy podpory iniciatívy Yasuni ITT, predovšetkým zo strany Benity Ferrerovej-Waldnerovej v pozícii európskej komisárky pre vonkajšie vzťahy zo 6. marca 2009, zo strany Andského spoločenstva z 5. februára 2010, zo strany hláv štátov a predsedov vlád krajín Latinskej Ameriky a Karibiku z 23. februára 2010, zo strany Európskej rady vo svojom vyhlásení zo samitu medzi Andským spoločenstvom a Európskou úniou z 19. mája 2010, je Komisia pripravená podporiť iniciatívu Yasuni ITT politicky a samozrejme finančne? Je pripravená k tomu podnietiť členské štáty, veľké európske mestá, OECD a celé medzinárodné spoločenstvo? Je napokon pripravená uvažovať o valorizácii a zavedení podobných projektov ako Yasuni ITT na svojom území a inde vo svete?</PARA><PARA>Aké opatrenia mieni Komisia navrhnúť s cieľom podporiť rozvojové krajiny v ochrane lesa s ohľadom na domorodé obyvateľstvo? Aký medzinárodný mechanizmus, ktorý by bol flexibilný a založený na originalite projektov, by mohla Komisia navrhnúť mimo rámca rozvojovej pomoci, mechanizmov čistého rozvoja, REDD a REDD+?</PARA></CONTENT></QUEST>