<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0149">O-0149/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28131">Anna Hedh</PERSON> v mene <COMMITTEE COMMID="2875">Výboru pre občianske slobody, spravodlivosť a vnútorné veci</COMMITTEE>, <PERSON ID="23866">Edit Bauer</PERSON> v mene <COMMITTEE COMMID="2877">Výboru pre práva žien a rodovú rovnosť</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0149">Vec: Obchodovanie s ľuďmi</OBJECT><CONTENT><PARA>Obchodovanie s ľuďmi je modernou formou otroctva a mimoriadne výnosnou činnosťou pre organizovaný zločin. Podľa odhadov Europolu na rok 2009 sa miera obchodovania so ženami na účely sexuálneho vykorisťovania neznížila a obchodovanie na účely nútenej práce zaznamenáva nárast. Po vstupe Lisabonskej zmluvy do platnosti bude predložený nový návrh, ktorý nahradí návrh Komisie na rámcové rozhodnutie Rady o predchádzaní obchodovaniu s ľuďmi a boji proti nemu a o ochrane obetí.</PARA><PARA>1. Súhlasí Komisia s tým, že stredobodom činnosti EÚ v tejto oblasti by mali byť ľudské práva, že táto činnosť by mala byť celostná a zameriavať sa na vonkajšie vzťahy, politiky návratu a reintegrácie, sociálne otázky, sociálne začlenenie, migráciu a azyl a že by sa malo vychádzať z týchto kľúčových bodov:</PARA><PARA>a. výška pokút a sankcií pre tých, ktorí z obchodovania s ľuďmi profitujú, vrátane právnických osôb, by mala zohľadňovať závažnosť zločinu a mala by mať odrádzajúci účinok;</PARA><PARA>b. ďalšie opatrenia by sa mali zamerať na ochranu obetí, pričom by sa mala riadne zohľadniť situácia neplnoletých osôb, a to okrem iného tým, že sa zabezpečí, aby poskytovanie pomoci obetiam nebolo viazané na žiadne podmienky a aby sa nebral do úvahy prípadný súhlas obeti s vykorisťovaním;</PARA><PARA>c. s cieľom odstrániť dopyt po službách poskytovaných obeťami obchodovania je potrebné zamerať opatrenia aj proti tým, ktorí tieto služby využívajú;</PARA><PARA>d. každé opatrenie v oblasti jurisdikcie by malo byť koordinované v zmysle návrhu rámcového rozhodnutia o predchádzaní kolíziám pri výkone právomoci v trestných veciach a ich urovnávaní?</PARA><PARA>2. Zamýšľa Komisia zlepšiť koordináciu informácií tým, že požiada Eurojust, Europol a Frontex, aby na základe konzultácií s Agentúrou pre základné práva (FRA), Európskym inštitútom pre rodovú rovnosť a mimovládnymi organizáciami každý rok uverejnili spoločnú správu o obchodovaní s ľuďmi, a tým, že podporí vytvorenie spoločného systému pre členské štáty a tretie krajiny na zber údajov týkajúcich sa obchodovania s ľuďmi?</PARA><PARA>3. Aké konkrétne opatrenia plánuje Komisia zaviesť s cieľom intenzívnejšie predchádzať obchodovaniu s ľuďmi?</PARA></CONTENT></QUEST>