<MOTION LG="SK" TYPE="RE">
<COVER>
<DATE-DEPOSIT DATE="20080611">11.6.2008</DATE-DEPOSIT>
<NUM-MOTION TYPE="B6" NUM="0299" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0299">B6‑0299/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladá Janusz Onyszkiewicz</CONTENT></PARA>
<PARA>
	<CONTENT>v mene skupiny ALDE</CONTENT></PARA>
<PARA>
	<CONTENT>o prípravách na 11. samit EÚ – Rusko, ktorý sa uskutoční v júni 2008 v Chanty-Mansijsku</CONTENT></PARA>
</TITLE-COV>
<NUM-PE NUM="407.524">PE407.524v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0299">B6‑0299/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o prípravách na 11. samit EÚ – Rusko, ktorý sa uskutoční v júni 2008 v Chanty-Mansijsku</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na dohodu o partnerstve a spolupráci medzi EÚ a Ruskom, ktorá vstúpila do platnosti v roku 1997 a je stále platná,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na konzultácie medzi EÚ a Ruskom týkajúce sa ľudských práv,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce správy a uznesenia o Rusku a vzťahoch EÚ a Ruska, najmä na uznesenie prijaté 26. mája 2005<EXPL ID="1"> <ANCHOR ID="3" FAMILY="TA" TYPE="P6-TA" YEAR="2005" NUMBER="0207">P6_TA(2005)0207</ANCHOR>.</EXPL>, uznesenia o predchádzajúcich samitoch EÚ – Rusko, uznesenie z 25. októbra 2006<EXPL ID="2"> <ANCHOR ID="4" FAMILY="TA" TYPE="P6-TA" YEAR="2006" NUMBER="0448">P6_TA(2006)0448</ANCHOR>.</EXPL> o vzťahoch EÚ a Ruska po zavraždení ruskej novinárky Anny Politkovskej, uznesenie z 26. apríla 2007<EXPL ID="3"> <ANCHOR ID="5" FAMILY="TA" TYPE="P6-TA" YEAR="2007" NUMBER="0169">P6_TA(2007)0169</ANCHOR>.</EXPL> o potlačení opozičných demonštrácií a uznesenie z 19. júna 2007 o hospodárskych a obchodných vzťahoch EÚ a Ruska<EXPL ID="4"> <ANCHOR ID="6" FAMILY="TA" TYPE="P6-TA" YEAR="2007" NUMBER="0262">P6_TA(2007)0262</ANCHOR>.</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na výsledok 10. samitu EÚ – Rusko, ktorý sa konal 26. októbra 2007 v Mafre,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže Európska únia sa aj naďalej zasadzuje o prehlbovanie a rozvoj vzťahov medzi Európskou úniou a Ruskom,</CONTENT></PARA>
<PARA>
<SYMBOL>B.</SYMBOL>
<CONTENT>keďže vzťahy EÚ a Ruska sú poznačené vážnymi problémami, ktoré nespôsobila EÚ, najmä vzhľadom na všeobecné znepokojenie nad úrovňou demokracie a dodržiavaním ľudských práv v Rusku, nad nezávislosťou súdnictva, nad posilnenou kontrolou médií, neschopnosťou ruskej polície a súdnych orgánov nájsť osoby zodpovedné za vraždy novinárov, nad represívnymi opatreniami proti opozícii, nad selektívnym uplatňovaním práva príslušnými orgánmi, ako aj nad regulárnosťou nedávnych volieb,</CONTENT></PARA>
<PARA>
<SYMBOL>C.</SYMBOL>
<CONTENT>keďže Európska únia musí vo vzťahoch s Ruskom vystupovať jednotne a opierať svoje vzťahy o solidaritu a podporu hodnôt EÚ napriek tomu, že Rusko sa vytrvalo zameriava na dvojstranné vzťahy s niektorými členskými štátmi EÚ,</CONTENT></PARA>
<PARA>
<SYMBOL>D.</SYMBOL>
<CONTENT>keďže vývoj politického systému v Rusku počas prezidentovania Vladimíra Putina vyvoláva pochybnosti o vyhliadkach na budovanie „strategického partnerstva založeného na spoločných hodnotách“ a keďže by sa mala rozvinúť realistickejšia spolupráce založená na pevnom a jednotnom postoji všetkých členských štátov,</CONTENT></PARA>
<PARA>
<SYMBOL>E.</SYMBOL>
<CONTENT>keďže zmeny vo vedení Ruska po minuloročných voľbách do Dumy a po prezidentských voľbách začiatkom tohto roka môžu byť novým podnetom pre vzťahy EÚ s Ruskom, pre zlepšenie vzťahov Ruska s niektorými jeho susedmi a pre rozvoj demokracie a zásad právneho štátu v Rusku,</CONTENT></PARA>
<PARA>
<SYMBOL>F.</SYMBOL>
<CONTENT>keďže hospodárske a obchodné vzťahy medzi EÚ a Ruskom sú dôkazom väčšej vzájomnej previazanosti medzi EÚ a Ruskom, ktorá si vyžaduje spoločné úsilie a odhodlanie v záujme zaručenia trvalo udržateľného rastu,</CONTENT></PARA>
<PARA>
<SYMBOL>1.</SYMBOL>
<CONTENT>konštatuje, že samit v Chanty-Mansijsku bude prvým samitom pre prezidenta Medvedeva a prichádza v rozhodujúcom období, v ktorom sa majú začať rokovania o novej dohode o partnerstve a spolupráci; so znepokojením berie na vedomie nedávny prejav prezidenta Medvedeva v Berlíne, v ktorom prezident odhalil trvanie Ruska na dvojstranných vzťahoch s európskymi krajinami, čím politika Ruska voči ostatnej Európe stráca krok s európskou integráciou;</CONTENT></PARA>
<PARA>
<SYMBOL>2.</SYMBOL>
<CONTENT>víta organizovanie samitov EÚ – Rusko, ktoré sa konajú raz za pol roka, ako príležitosť na rozhovory na vysokej úrovni medzi ruským vedením a úradujúcim predsedníctvom EÚ a úradníkmi EÚ o mnohých otázkach, ktoré obe strany považujú za dôležité, vrátane problému nešírenia zbraní hromadného ničenia a otázky Iránu;</CONTENT></PARA>
<PARA>
<SYMBOL>3.</SYMBOL>
<CONTENT>konštatuje, že mnohé prvky ruskej politiky ostro kontrastujú s proklamovaným cieľom „strategického partnerstva“;</CONTENT></PARA>
<PARA>
<SYMBOL>4.</SYMBOL>
<CONTENT>vyjadruje podporu myšlienke, aby sa budúce vzťahy s Ruskom rozvíjali pragmatickejším spôsobom, pričom pozornosť sa bude naďalej sústreďovať na oblasti v rámci štyroch spoločných priestorov a na potrebu novej dohody o partnerstve a spolupráci, a aby sa tieto vzťahy zameriavali na konkrétnu spoluprácu, spoločné projekty a realizáciu záväzkov a dohôd, ktoré sa doteraz uzavreli;</CONTENT></PARA>
<PARA>
<SYMBOL>5.</SYMBOL>
<CONTENT>berie na vedomie vážne obavy Rady v súvislosti so začatím rokovaní o novej dohode s Ruskom; zastáva názor, že napriek súčasným problémom vo vzťahoch EÚ a Ruska treba pokračovať v úsilí, a verí, že samit poslúži ako nástroj na poskytovanie štruktúrovanej cesty vpred;</CONTENT></PARA>
<PARA>
<SYMBOL>6.</SYMBOL>
<CONTENT>zdôrazňuje najmä potrebu toho, aby nová dohoda prekračovala rámec čisto hospodárskej spolupráce a aby sa venovala aj oblastiam demokracie, právneho štátu, súdnej spolupráce a dodržiavania ľudských a základných práv, aj keď súčasná situácia v Rusku vyvoláva vážne obavy, čo sa týka jeho prísľubu a schopnosti riadiť sa týmito zásadami a hodnotami; počas rokovaní bude ďalej monitorovať vývoj v Rusku;</CONTENT></PARA>
<PARA>
<SYMBOL>7.</SYMBOL>
<CONTENT>víta skutočnosť, že samit EÚ a Ruska sa uskutoční v administratívnom centre autonómnej oblasti Chanty-Mansijsk; vyzýva úradujúce predsedníctvo, aby využilo príležitosť ponúkanú samitom, po ktorom sa uskutoční 5. svetový kongres ugrofínskych národov, aby diskutovali o snahách o riešenie ťažkostí, ktoré majú ugrofínske menšiny v Rusku v súvislosti s politickým zastúpením, ako aj ochranou a rozvojom ich kultúrnej a jazykovej identity;</CONTENT></PARA>
<PARA>
<SYMBOL>8.</SYMBOL>
<CONTENT>vyjadruje vážne obavy v súvislosti s rozhodnutím Ruska posilniť vzťahy s gruzínskymi regiónmi Abcházsko a Južné Osetsko a opakovane vyjadruje plnú podporu územnej celistvosti Gruzínska; vyzýva Rusko, aby upustilo od ďalších krokov, ktoré by mohli zhoršiť napätie, a aby prijalo opatrenia na zlepšenie vzťahov s Gruzínskom; dúfa, že nedávne stretnutie prezidenta Medvedeva s prezidentom Saakašvilim v Petrohrade povedie k zlepšeniu vzťahov medzi Ruskom a Gruzínskom;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva úradujúce predsedníctvo, aby počas samitu EÚ a Ruska nastolilo problém zostrelenia gruzínskeho bezpilotného lietadla ruským lietadlom, ako aj nedávneho výrazného zvýšenia počtu ruských jednotiek v Abcházsku, a aby zabezpečilo intenzívnejšiu účasť EÚ v procese urovnania konfliktu vrátane možnosti vyslania mierovej misie EÚ priamo do oblasti a vystriedania jednotiek SNŠ a Ruska;</CONTENT></PARA>
<PARA>
<SYMBOL>10.</SYMBOL>
<CONTENT>požaduje zintenzívnenie dialógu medzi EÚ a Ruskom o ľudských právach a otvorenie tohto procesu tak, aby Európsky parlament, Štátna duma, organizácie občianskej spoločnosti a organizácie pre ľudské práva mohli doň účinne prispievať;</CONTENT></PARA>
<PARA>
<SYMBOL>11.</SYMBOL>
<CONTENT>poukazuje na to, že spolupráca v oblasti energetiky sa musí zakladať na zásadách energetickej charty, ktorá musí byť súčasťou novej rámcovej dohody medzi EÚ a Ruskom, aby sa zabezpečili transparentné a spravodlivé podmienky vzájomného investovania, rovnaká dostupnosť a trh založený na dodržiavaní pravidiel; zdôrazňuje, že aj v tejto oblasti treba, aby EÚ zaujala jednotný postoj;</CONTENT></PARA>
<PARA>
<SYMBOL>12.</SYMBOL>
<CONTENT>poukazuje na to, že členstvo vo WTO bude nútiť Rusko, aby súhlasilo s pravidlami svetového trhu; vyzýva Rusko, aby počas príprav na vstup do WTO dodržiavalo dohody s EÚ, napríklad dohodu o dani na vývoz dreva, vývoz energie, dohody o zahraničných investíciách a o iných obchodných otázkach;</CONTENT></PARA>
<PARA>
<SYMBOL>13.</SYMBOL>
<CONTENT>vyzýva Radu a Komisiu, aby zdvojnásobili svoje snahy o riešenie problémov pri prechádzaní hraníc EÚ s Ruskom a aby sa zapojili do konkrétnych projektov a plne využívali nový nástroj susedstva a partnerstva a fondy INTERREG určené na cezhraničnú spoluprácu;</CONTENT></PARA>
<PARA>
<SYMBOL>14.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a vládam a parlamentom členských štátov EÚ a Ruskej federácie.</CONTENT></PARA></CORPUS>
</MOTION>