<QUEST><TI><TI-INTRO>ÚSTNA OTÁZKA <QREF QID="H-2010-0254">H-0254/10</QREF></TI-INTRO><TI-SESSION>pre hodinu otázok na schôdzi v júni 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96818">Salvatore Iacolino</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0254">Vec: Zdravotnícke služby poskytované osobám, ktoré užívajú viacero druhov drog súčasne a konzumujú alkohol</OBJECT><CONTENT><PARA>Podľa Európskeho monitorovacieho centra pre drogy a drogovú závislosť (EMCDDA) so sídlom v Lisabone v roku 2008 v Európe 22 a pol milióna osôb užívalo marihuanu, 2 milióny užívali amfetamín alebo extázu a 4 milióny užívali kokaín. Približne 4 % všetkých úmrtí európskych občanov vo veku 15 až 39 rokov súviselo s užívaním heroínu. Užívanie drog v súčasnosti sa okrem toho vyznačuje užívaním viacerých omamných látok zároveň v kombinácii s ďalšími psychoaktívnymi látkami alebo s alkoholom. Mohla by preto Komisia objasniť, aké spoločné pokyny zamýšľa stanoviť, aby členské štáty mohli poskytovať zdravotnícke služby, ktoré by boli zamerané na riešenie problému kombinovaného užívania drog a alkoholu?</PARA><PARA>Ako chce Komisia koordinovať činnosť komisárov zodpovedných za zdravotnícke hľadiská prevencie a liečby drogovej závislosti na jednej strane a na strane druhej činnosť komisárov poverených bojom proti obchodu s drogami riadeným medzinárodnými zločineckými organizáciami?</PARA></CONTENT></QUEST>