<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000250">O-000250/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, <PERSON ID="4398">Gianni Vattimo</PERSON>, <PERSON ID="96710">Jens Rohde</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="108329">Andrea Zanoni</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000250">Vec: "Zákon o páske cez ústa" v Taliansku</OBJECT><CONTENT><PARA>Taliansky parlament skúma návrh Berlusconiho vlády na zmenu a doplnenie zákona o odpočúvaní (zmeny sa týkajú najmä kritérií a postupov povoľovania na odpočúvanie, druhov trestných činov, na ktoré sa vzťahuje, elektronického sledovania, trvania povolenia na odpočúvanie, využívania odpočutých informácií v súvislosti s inými trestnými činmi, povinnosti nápravy v blogoch a výnimiek pre poslancov, kňazov a arcibiskupov) a na obmedzenie možnosti uverejňovať prepisy odpočutých hovorov tým, že budú udeľované vysoké pokuty pre médiá (vrátane nových médií), ktoré uverejnia informácie o súdnych vyšetrovaniach pred štádiom predbežného vypočúvania, t. j. počas obdobia, ktoré môže v Taliansku trvať od troch do šiestich, a v niektorých prípadoch až desať rokov. Nový návrh zákona vyvolal v Taliansku značné znepokojenie: po hlasovaní vo výbore predkladateľka na protest odstúpila; Wikipedia uverejnila na svojej talianskej stránke prázdnu stranu proti návrhu zákona na protest proti ustanoveniam požadujúcim od blogov opravu informácií do 48 hodín na základe jednoduchej žiadosti, ako aj pokutu až do výšky 12 000 EUR (tzv. článok na zničenie blogov)<FNREF FNIDREF="FN1"/>.</PARA><PARA>1. Domnieva sa Rada, že navrhované zmeny talianskeho zákona o odpočúvaní sú primerané a v súlade s európskymi normami o slobode informácií, slobode médií a práve občanov na informácie, ktoré sú zaručené podľa článku 11 Charty základných práv EÚ, článku 10 Európskeho dohovoru o ľudských právach a podľa súvisiacej judikatúry?</PARA><PARA>2. Nazdáva sa Rada, že navrhované zmeny sú zlučiteľné s cieľmi EÚ v oblasti boja proti zločinu a organizovanému zločinu v Európe?</PARA><PARA>3. Domnieva sa Rada, že navrhované zmeny (ktorých deklarovanými cieľmi sú predchádzanie porušeniam procesného tajomstva a ochrana súkromia) sú primerané k ich účinkom v praxi, ktoré budú znamenať podstatné obmedzenie činnosti štátnych orgánov činných v trestnom konaní zameranej na zaručenie bezpečnosti občanov prostredníctvom predchádzania trestným činom a organizovanému zločinu a ich stíhania a obmedzenie slobody informácií?</PARA><PARA>4. Aké kroky podnikne Rada na zabezpečenie toho, aby sloboda informácií, sloboda prejavu a sloboda tlače boli v Taliansku a v EÚ zaručené, a aby bol boj proti zločinu a organizovanému zločinu v Taliansku a v EÚ účinný?</PARA><FN FNID="FN1">  V uplynulých mesiacoch vyjadrilo národné združenie sudcov obavy, že dôjde k oslabeniu dostupných nástrojov na boj proti zločinnosti a ochranu bezpečnosti občanov. Talianska federácia novinárov, národná federácia tlače a združenie novinárov označili zákon za „zákon o páske cez ústa“, pričom kritizujú predovšetkým navrhované vysoké pokuty. Orgány USA vrátane zástupcu generálneho prokurátora Lannyho Breuera takisto vyjadrili znepokojenie v súvislosti s plánovanými zmenami.</FN></CONTENT></QUEST>