<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0083">O-0083/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4532">Michael Cashman</PERSON>, <PERSON ID="4519">Claude Moraes</PERSON> a <PERSON ID="28171">Emine Bozkurt</PERSON>, v mene skupiny <GRPOL GRPOLID="2949">S-D</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0083">Vec: Litovský zákon na ochranu neplnoletých osôb pred škodlivými vplyvmi verejných informácií</OBJECT><CONTENT><PARA>Litovský parlament schválil 11. júna 2009 pozmeňujúce a doplňujúce návrhy k zákonu o ochrane neplnoletých osôb pred škodlivým vplyvom verejných informácií. V zákone sa uvádza, že „škodlivý vplyv na vývoj neplnoletých osôb“ majú „verejné informácie, ktoré agitujú za homosexuálne a bisexuálne vzťahy“ (článok 4 ods. 14), a to „odporuje rodinným hodnotám“ (článok 4 ods. 15). Toto ustanovenie stavia informácie o homosexualite na rovnakú úroveň ako zobrazovanie fyzického násilia, ukazovanie surovo zohaveného ľudského tela a informácie, ktoré nabádajú k sebapoškodzovaniu alebo samovražde. Cieľom zákona je zakázať šírenie všetkých informácií o homosexualite, pokiaľ by k nim mohli získať prístup neplnoleté osoby.</PARA><PARA>Dňa 26. júna 2009 prezident Litvy tento zákon vetoval, keďže jeho ustanovenia boli vágne a nejasné, a požiadal parlament o jeho prehodnotenie, aby spĺňal „ústavné zásady právneho štátu, právnej istoty a právnej zrozumiteľnosti“ a aby nebol „v rozpore so zárukami otvorenej spoločnosti a pluralitnej demokracie“. Parlament 14. júla 2009 prelomil prezidentovo veto. Mimovládne organizácie pre ľudské práva a poslanci EP opakovane vyzývali inštitúcie EÚ, aby zakročili a aby Seimas (litovský parlament) návrh zákona prehodnotil, pričom na ústavný súd bude podané odvolanie. Okrem toho budú na jeseň preskúmané novely trestného a správneho zákonníka, ktoré posudzujú činy fyzických alebo právnických osôb „propagujúcich homosexualitu“ na verejných priestranstvách ako trestný čin, ktorý sa má trestať buď verejnoprospešnými prácami, alebo uložením pokuty do výšky 1 500 EUR, alebo zatknutím.</PARA><PARA>Prerokovala Rada uvedené otázky s litovskými orgánmi? Nemyslí si Rada, že tento zákon a jeho novely sú v rozpore s ľudskými právami a základnými slobodami, ktoré sú zakotvené v medzinárodných a európskych dohovoroch, a najmä so slobodou prejavu, ktorá zahŕňa aj právo vyhľadávať, prijímať a poskytovať informácie, a že je to v rozpore s právom EÚ a európskou politikou boja proti diskriminácii? Nemyslí si Rada, že takýto zákon je v rozpore s Chartou základných práv EÚ, článkom 6 Zmluvy o EÚ a článkom 13 Zmluvy o ES, t. j. so základnými hodnotami, na ktorých sa EÚ zakladá? Požiada Rada Agentúru pre základné práva, aby tento zákon a jeho zmeny a doplnenia posúdila? Čo urobí Rada pre to, aby Litva dodržiavala záväzky, ktoré jej vyplývajú zo zmlúv EÚ a z európskeho a medzinárodného práva? Je v prípade potreby pripravená uplatniť postup uvedený v článku 7 Zmluvy o EÚ?</PARA></CONTENT></QUEST>