<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000029">O-000029/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000029">Vec: Príspevok SRP k tvorbe verejných statkov</OBJECT><CONTENT><PARA>Odvetvie rybolovu okrem základnej funkcie, ktorou je zásobovanie obyvateľstva rybami, a významu, ktorý z tohto dôvodu má, pokiaľ ide o vyváženosť zloženia potravín v členských štátoch, plní oveľa väčší súbor funkcií a cieľov. To všetko prispieva k sociálnoekonomickému významu odvetvia, ktoré sa z tohto dôvodu nemôže posudzovať len výlučne so zreteľom hodnotu vykládok.</PARA><PARA>Okrem toho v celkovom kontexte odvetvia rybolovu má zo sociálnoekonomického, environmentálneho a kultúrneho hľadiska osobitný význam maloobjemový rybolov. Multifunkčnosť odvetvia rybolovu vrátane akvakultúry sa prejavuje okrem iného v oblastiach tak odlišných, ako sú:</PARA><PARA>– prispievanie k rozvoju sociálnoekonomického blahobytu pobrežných spoločenstiev, k miestnemu rozvoju a tvorbe priamych pracovných miest v odvetví;</PARA><PARA>– udržiavanie a tvorba hospodárskych činností a pracovných miest v oblastiach, ktoré rybolovu predchádzajú a ktoré naň nadväzujú (okrem iných stavba lodí, spracovanie produktov rybolovu, cestovný ruch a reštauračné služby); </PARA><PARA>– zásobovanie obyvateľstva kvalitnými produktmi s vysokou výživnou hodnotou, ako sú čerstvé ryby;</PARA><PARA>– ochrana historického a kultúrneho dedičstva a miestnych tradícií spojených s odvetvím rybolovu;</PARA><PARA>– podpora vzdelávania a vedeckého výskumu v oblastiach týkajúcich sa morského prostredia, ústí riek a sladkých vôd a príspevok k rozširovaniu a aktualizácii vedomostí o stave týchto ekosystémov.</PARA><PARA>Mohla by Komisia v tejto súvislosti odpovedať na tieto otázky?</PARA><PARA>1. Aké opatrenia sa plánujú, aby prebiehajúca reforma SRP v dostatočnej miere uznala a podporila multifunkčnosť odvetvia rybolovu? </PARA><PARA>2. Akým spôsobom chce Komisia podporiť maloobjemový rybolov a umocniť jeho príspevok k multifunkčnému charakteru odvetvia rybolovu?</PARA><PARA>3. Aké konkrétne opatrenia sa plánujú v každej z uvedených oblastí?</PARA><PARA>4. Akým spôsobom Komisia zohľadní súčasnú hlbokú hospodársku a sociálnu krízu v odvetví rybolovu, pokiaľ ide o jej možnosti týkajúce sa budúcnosti Európskeho fondu pre rybné hospodárstvo?</PARA></CONTENT></QUEST>