<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0062">O-0062/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="23894">Anna Záborská</PERSON> v mene <COMMITTEE COMMID="826">Výboru pre práva žien a rodovú rovnosť</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0062">Vec: Nútená prostitúcia a obchodovanie so ženami na účely sexuálneho vykorisťovania</OBJECT><CONTENT><PARA>V rámci podujatí organizovaných pri príležitosti Medzinárodného dňa žien 8. marca 2006 spustil Výbor Európskeho parlamentu pre práva žien a rodovú rovnosť informačnú kampaň o potrebe zabrániť obchodovaniu so ženami a nútenej prostitúcii počas Majstrovstiev sveta vo futbale 2006 a bojovať proti nim.</PARA><PARA>Kampaň s názvom „Červená karta nútenej prostitúcii“ bola veľmi úspešná, pretože pozitívne prispela k obmedzeniu obchodovania so ženami a nútenej prostitúcie počas zápasov majstrovstiev sveta.  Mali by sme preto opäť zvýšiť informovanosť verejnosti počas Majstrovstiev Európy 2008, ktoré sa uskutočnia v júni 2008, a pripomenúť spoločnosti, že tento druh násilia voči ženám a dievčatám je neprijateľný. V roku 2005 prijala Komisia a Rada plán EÚ osvedčených postupov, noriem a spôsobov práce pre boj proti obchodovaniu s ľuďmi a jeho predchádzanie (2005/C 311/01). Jeho súčasťou je podrobná tabuľka konkrétnych činností, ktorá sa má pravidelne vyhodnocovať a aktualizovať. Vyzývame členské štáty, aby akčný plán uplatnili čo najskôr, pretože už v súčasnosti mešká. Keďže sa akčný plán týka všetkých foriem obchodovania s ľuďmi, vyžaduje koordinovanú politiku medzi príbuznými oblasťami, napríklad začlenenie stratégií prevencie s rodovým hľadiskom ako kľúčového prvku boja proti obchodovaniu so ženami a dievčatami, ako aj opatrenia na zvyšovanie povedomia a hodnotenie ich účinnosti atď. </PARA><PARA>Komisii predkladám tieto otázky:</PARA><PARA>– Je akčný plán uplatňovaný v praxi, pokiaľ ide o obchodovanie na účely sexuálneho vykorisťovania, a aké sú jeho výsledky a účinnosť? Aké konkrétne opatrenia oznámili členské štáty s cieľom bojovať proti obchodovaniu s ľuďmi na účely sexuálneho vykorisťovania? </PARA><PARA>– V akom rozsahu členské štáty správne transponovali a vykonávali smernicu 2004/81/ES<FNREF FNIDREF="FN1"/>? Aké opatrenia vykonala Komisia v opačnom prípade?</PARA><PARA>– Kedy bude k dispozícii štúdia o súvislostiach medzi legislatívou o prostitúcii a rozsahom obchodovania so ženami a dievčatami na účely sexuálneho vykorisťovania, o ktorú žiada Výbor Európskeho parlamentu pre práva žien a rodovú rovnosť od januára 2006? </PARA><PARA>– Môže Komisia uviesť, či a akým spôsobom zamýšľa podnecovať členské štáty k budovaniu a ďalšiemu rozvoju cezhraničnej policajnej spolupráce v oblasti boja proti obchodovaniu s ľuďmi a nútenej prostitúcii? </PARA><PARA>– Akým spôsobom môže Komisia podporiť kampaň výboru „Červená karta nútenej prostitúcii“ ?</PARA><FN FNID="FN1">  Ú. v. EÚ L 261, 6. 8. 2004, s. 3.</FN></CONTENT></QUEST>