<AQE.QER VERSION="2"><QUESTION QID="E-008365-11" AIDREF="AE-008365-11" LEG.VAL="WQ"><HEAD.Q><TI1><P.WQ>Otázka na písomné zodpovedanie <NO.WQ QID="Q-E-008365-11">E-008365/2011</NO.WQ></P.WQ>
<P.WQ><DEST.WQ ORG="COM">Komisii</DEST.WQ></P.WQ>
</TI1>
<TI2><P.WQ>článok 117 rokovacieho poriadku</P.WQ>
<P.WQ><AUTHOR.WQ PERSID="96652">Alajos Mészáros</AUTHOR.WQ> <POL.GROUP GR="PPE">(PPE)</POL.GROUP></P.WQ>
</TI2>
<P.WQ><DATE.WQ DATE.DOC="20110919">(19. septembra 2011)</DATE.WQ></P.WQ>
</HEAD.Q>
<OBJ.Q OBJID="O-E-008365-11"><INT.OBJ.Q>Vec:</INT.OBJ.Q><TXT>Zlučiteľnosť ustanovení týkajúcich sa oblasti matrík s európskymi právnymi predpismi</TXT></OBJ.Q><CONTENTS CTNID="QC-E-008365-11">
<P>Platné slovenské právne predpisy neumožňujú<NOTE TYPE="NUM">Zákon č. 154/1994 Z. z. o matrikách.</NOTE>, aby sa meno zosnulého príbuzného zapísalo do rodného alebo úmrtného listu podľa pôvodných pravopisných pravidiel jazyka menšiny, prípadne prikazujú, aby sa tie krstné mená, ktoré majú slovenskú podobu, zapisovali týmto slovenským variantom. </P>
<P>Je pravda, že Únia rešpektuje jazykovú rozmanitosť členských štátov<NOTE TYPE="NUM">Charta základných práv Európskej únie, článok 22.</NOTE> a národnú identitu<NOTE TYPE="NUM">ZEÚ, článok 4 ods. 2.</NOTE> a že na základe judikatúry Súdneho dvora sa ochrana oficiálnych jazykov členských štátov označuje za verejný záujem<NOTE TYPE="NUM">Rozsudok Súdneho dvora vo veci C‑397/87.</NOTE>. Súdny dvor stanovil aj to, že pravidlá o zápise mien do matričných kníh patria do právomocí členských štátov<NOTE TYPE="NUM">Rozsudok Súdneho dvora vo veci C‑391/09, bod 63.</NOTE>. Napriek tomu však členské štáty musia pri uplatňovaní tejto právomoci dodržiavať právne predpisy Únie, a to najmä právo na voľný pohyb osôb, ktoré sa týka všetkých občanov Únie. </P>
<P>Vnútroštátne pravidlo týkajúce sa matrík sa môže použiť na obmedzenie voľného pohybu zaručeného právnymi predpismi Únie v prípade, že môže viesť k značným ťažkostiam administratívneho, osobného alebo profesijného charakteru.<NOTE TYPE="NUM">Rozsudok Súdneho dvora vo veci C‑391/09, bod 76.</NOTE></P>
<P>Tento sporný slovenský zákon môže dotknutým osobám spôsobiť značné problémy pri výkone svojho práva na voľný pohyb. Ak si totiž príslušníci menšín budú chcieť uplatniť dedičské, autorské alebo akékoľvek iné práva v inom členskom štáte, môžu byť tieto práva na základe odlišného spôsobu zápisu alebo uvedenia odlišného krstného mena v matričnom doklade zosnulého príbuzného spochybnené. </P>
<P>Čo plánuje Komisia EÚ – ako garant zmlúv, spraviť v záujme nápravy tejto situácie?</P></CONTENTS></QUESTION></AQE.QER>