<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0152">O-0152/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="21817">Mario Borghezio</PERSON>, v mene skupiny <GRPOL GRPOLID="2960">EFD</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0152">Vec: Obhajoba zásady subsidiarity</OBJECT><CONTENT><PARA>Európsky súd pre ľudské práva v Štrasburgu rozhodol, že prítomnosť krížov v talianskych triedach je porušením Európskeho dohovoru o ochrane ľudských práv. </PARA><PARA>Pripomíname, že:</PARA><PARA>– článok 6 ods. 2 novej Zmluvy o Európskej únii, ktorá práve nadobudla platnosť, vymedzuje právny rámec pre pristúpenie EU k Európskemu dohovoru o ochrane ľudských práv a základných slobôd;</PARA><PARA>– podľa odseku 3 tohto článku sú základné práva, ktoré sú zaručené Európskym dohovorom o ochrane ľudských práv a základných slobôd a ktoré vyplývajú zo spoločných ústavných tradícií členských štátov, súčasťou práva Únie ako všeobecné zásady.</PARA><PARA>Zdôrazňujeme tiež, že v článku 6 ods. 1 Zmluvy o EÚ sa takisto uvádza, že Únia uznáva práva, slobody a zásady obsiahnuté v Charte základných práv zo 7. decembra 2000 v znení, ktoré bolo upravené 12. decembra 2007 v Štrasburgu, pričom táto charta má rovnakú právnu silu ako zmluvy.</PARA><PARA>1. Považuje Komisia rozhodnutie Európskeho súdu pre ľudské práva za vážne porušenie základnej zásady subsidiarity?</PARA><PARA>2. Je toto rozhodnutie zlučiteľné s rešpektovaním národných identít členských štátov a ich regionálnych zložiek zo strany EÚ, ako sa uvádza v článku 4 ods. 2?</PARA><PARA>3. Akým spôsobom bude Komisia výslovne namietať proti uplatniteľnosti takýchto rozhodnutí a právnych predpisov v budúcom právnom rámci EÚ podľa Lisabonskej zmluvy?</PARA></CONTENT></QUEST>