<MOTION LG="SK" TYPE="RE">
<COVER>
<DATE-DEPOSIT DATE="20080123">23.1.2008</DATE-DEPOSIT>
<NUM-MOTION TYPE="B6" NUM="0057" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0057">B6‑0057/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Európskej rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Romano Maria La Russa, Konrad Szymański a Adam Bielan</CONTENT></PARA>
<PARA>
	<CONTENT>v mene Skupiny Únie za Európu národov</CONTENT></PARA>
<PARA>
	<CONTENT>o Iráne</CONTENT></PARA>
</TITLE-COV>
<NUM-PE NUM="401.038">PE401.038v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0057">B6‑0057/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o Iráne</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Iráne, najmä tie, ktoré sa týkajú otázky jadrového programu a ľudských práv, a to predovšetkým uznesenia prijaté 25. októbra 2007, 16. novembra 2006, 15. februára 2006, 17. novembra 2005, 13. októbra 2005, 13. januára 2005 a 28. októbra 2004,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery zasadnutia Európskej rady zo 14. decembra 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúcie Bezpečnostnej rady OSN 1747 z 24. marca 2007, 1737 z 27. decembra 2006 a 1696 z 31. júla 2006 o iránskom jadrovom programe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery pracovného plánu, na ktorom sa dohodli Medzinárodná agentúra pre atómovú energiu (MAAE) a iránske orgány,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správy Rady guvernérov MAAE, a najmä jej správu z 15. novembra 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery správy amerických tajných služieb National Intelligence Estimate (NIE) o jadrových úmysloch a schopnostiach Iránu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery 2. medziparlamentnej schôdze EP/Irán, ktorá sa uskutočnila v Teheráne od 7. do 9. decembra 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže Irán nezastavil činnosti súvisiace s obohacovaním uránu, ako je stanovené v protokole o zárukách v rámci Zmluvy o nešírení jadrových zbraní a ako požadovala Bezpečnostná rada OSN v rezolúciách 1747/2007, 1737/2006 a 1696/2006, </CONTENT></PARA>
<PARA>
<SYMBOL>B.</SYMBOL>
<CONTENT>keďže šéf delegácie MAAE pán El Baradei vydal 12. januára 2008 vyhlásenie, podľa ktorého iránske orgány súhlasili s tým, že do štyroch týždňov poskytnú primerané odpovede na všetky nedoriešené otázky týkajúce sa iránskych jadrových činností,</CONTENT></PARA>
<PARA>
<SYMBOL>C.</SYMBOL>
<CONTENT>keďže napriek zvýšenému objemu poskytnutých informácií je potrebná naliehavá a skutočná spolupráca zo strany iránskych orgánov, aby inšpektori MAAE mohli preskúmať aktuálny stav a úroveň činností na príslušných lokalitách, ako aj známky vysokého obohacovania uránu, ktoré už boli zistené na niektorých jadrových lokalitách,</CONTENT></PARA>
<PARA>
<SYMBOL>D.</SYMBOL>
<CONTENT>keďže v správe NIE zverejnenej 3. decembra 2007 sa uvádza, že Irán zastavil program vývoja jadrových zbraní v roku 2003 a že tento program neobnovil až do polovice roku 2007, čo <I>de facto</I> odhaľuje existenciu plánu výroby jadrových zbraní a nevylučuje možnosť, že vysoko obohatený urán by v budúcnosti mohol slúžiť na použitie v jadrových zbraniach,</CONTENT></PARA>
<PARA>
<SYMBOL>E.</SYMBOL>
<CONTENT>keďže situácia v oblasti ľudských práv a základných slobôd sa v Iráne postupne zhoršila za uplynulého dva a pol roka, teda od posledných prezidentských volieb v roku 2005, napriek tomu, že Irán podpísal medzinárodné dohody o dodržiavaní ľudských práv a základných slobôd,</CONTENT></PARA>
<PARA>
<SYMBOL>F.</SYMBOL>
<CONTENT>keďže v roku 2007 významne vzrástol počet popráv (vyše 320), a to aj maloletých, ktoré sa vykonávajú verejne obesením alebo ukameňovaním na základe práva šaríja, </CONTENT></PARA>
<PARA>
<SYMBOL>G.</SYMBOL>
<CONTENT>keďže aj najzákladnejšie ľudské práva sú v Iráne pravidelne porušované spôsobom ponižujúcim ľudskú dôstojnosť,</CONTENT></PARA>
<PARA>
<SYMBOL>H.</SYMBOL>
<CONTENT>keďže tvrdé represie v súčasnosti postihujú príslušníkov všetkých vrstiev spoločnosti, ktorí sú hromadne obviňovaní z činností zameraných proti systému: politických oponentov, študentov, novinárov, učiteľov, ženy, odborárov a osoby patriace k etnickým a náboženským menšinám,</CONTENT></PARA>
<PARA>
<SYMBOL>I.</SYMBOL>
<CONTENT>keďže mnohí univerzitní študenti zjednotení v hnutí Upevnenie jednoty a aktivisti hnutia za práva žien boli prenasledovaní a podrobení neľudskému zaobchádzaniu a sú v súčasnosti väznení v osobitných väzniciach,</CONTENT></PARA>
<PARA>
<SYMBOL>1.</SYMBOL>
<CONTENT>domnieva sa, že iránsky jadrový program a činnosti súvisiace s obohacovaním uránu predstavujú vážne nebezpečenstvo pre medzinárodné spoločenstvo, ako sa uvádza v rezolúciách Bezpečnostnej rady OSN 1747, 1737 a 1696;</CONTENT></PARA>
<PARA>
<SYMBOL>2.</SYMBOL>
<CONTENT>vyjadruje hlboké znepokojenie nad prístupom iránskych orgánov, ktoré nedodržiavajú medzinárodné dohody a dodatkový protokol o zastavení obohacovania uránu, ktorý nie je určený na civilné využitie;</CONTENT></PARA>
<PARA>
<SYMBOL>3.</SYMBOL>
<CONTENT>vyzýva Irán, aby rešpektoval odporúčania MAAE a povolil inšpekcie jadrových lokalít, ktoré sú potrebné na preskúmanie schopností a rozsahu jadrových činností; </CONTENT></PARA>
<PARA>
<SYMBOL>4.</SYMBOL>
<CONTENT>opätovne potvrdzuje svoju plnú podporu rozhodnutiu, ktoré prijali piati ministri zahraničných vecí členských krajín Bezpečnostnej rady OSN na schôdzi v Berlíne 22. januára 2008;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva členské štáty EÚ, aby vo vzťahoch s Iránom neustupovali od svojho stanoviska, vystupovali jednotne a neprestávali naliehať, ale zároveň podnecovali k dialógu;</CONTENT></PARA>
<PARA>
<SYMBOL>6.</SYMBOL>
<CONTENT>vyjadruje hlboké znepokojenie nad zhoršením situácie v oblasti ľudských práv v Iráne počas posledných rokov a vyzýva iránske orgány, aby si plnili svoje záväzky vyplývajúce z medzinárodných noriem a nástrojov v oblasti ľudských práv, ktoré ratifikoval Irán, a aby podporovali všeobecné hodnoty a umožnili všetkým ľuďom uplatňovať svoje občianske práva a politické slobody;</CONTENT></PARA>
<PARA>
<SYMBOL>7.</SYMBOL>
<CONTENT>pripomína iránskej vláde, že ako signatár medzinárodných dohôd o občianskych a politických právach a hospodárskych, sociálnych a kultúrnych právach musí zabezpečiť dodržiavanie základných ľudských práv a najmä slobody zastávať názory, a požaduje okamžité prepustenie všetkých väzňov svedomia; </CONTENT></PARA>
<PARA>
<SYMBOL>8.</SYMBOL>
<CONTENT>dôrazne odsudzuje tresty smrti a popravy v Iráne, najmä tie, ktoré sú vykonávané na maloletých osobách a osobách, ktoré spáchali trestné činy ako maloletí, a vyzýva iránske orgány, aby dodržiavali právne záruky týkajúce sa maloletých, ktoré boli uznané medzinárodným spoločenstvom, napríklad Dohovor OSN o právach dieťaťa;</CONTENT></PARA>
<PARA>
<SYMBOL>9.</SYMBOL>
<CONTENT>vyjadruje hlboké znepokojenie nad dramatickým nárastom represií voči hnutiam občianskej spoločnosti v Iráne v predchádzajúcom roku a vyzýva iránske orgány, aby ukončili tvrdé represie voči študentskému hnutiu, obhajcom ľudských práv, aktivistom kampane Milión podpisov, obhajcom práv menšín, intelektuálom, učiteľom, novinárom a odborárom; </CONTENT></PARA>
<PARA>
<SYMBOL>10.</SYMBOL>
<CONTENT>vyzýva iránske orgány, aby z právneho zákonníka odstránili všetky formy mučenia a všetky ostatné formy krutosti, trestania a neľudského a ponižujúceho zaobchádzania a aby zaručili plné právo na obhajobu v súdnom konaní; </CONTENT></PARA>
<PARA>
<SYMBOL>11.</SYMBOL>
<CONTENT>vyjadruje sklamanie nad tým, že Rada odmietla vykonať rozsudok Európskeho súdneho dvora z 12. decembra 2006 vo veci Organizácie mudžahedínov iránskeho ľudu (People's Mojahedin Organization of Iran – PMOI) a vziať do úvahy nedávny rozsudok súdu Spojeného kráľovstva z 30. novembra 2007, ktorým sa PMOI prestáva považovať za teroristickú organizáciu;   vyzýva Radu, aby túto organizáciu vylúčila zo zoznamu teroristických organizácií; </CONTENT></PARA>
<PARA>
<SYMBOL>12.</SYMBOL>
<CONTENT>zdôrazňuje, že budúcnosť dohôd o spolupráci a obchode medzi EÚ a Iránom závisí od vývoja situácie v oblasti ľudských práv v Iráne a od bezvýhradnej spolupráce s MAAE, vďaka ktorej bude možné zaručiť mierovú povahu cieľov jadrového programu;  </CONTENT></PARA>
<PARA>
<SYMBOL>13.</SYMBOL>
<CONTENT>vyzýva Komisiu, aby predložila správu o vyhliadkach vzťahov medzi EÚ a Iránom a aby zvážila spôsob, akým bude možné opätovne otvoriť dialóg o ľudských právach, ktorý je podmienkou pre rokovania o spolupráci a obchode, pričom každá dohoda v tejto oblasti závisí iba od pokroku uskutočnenom v oblasti ľudských práv a jadrového programu; </CONTENT></PARA>
<PARA>
<SYMBOL>14.</SYMBOL>
<CONTENT>poveruje svojho predsedu, aby postúpil toto uznesenie Rade, Komisii, vysokému predstaviteľovi pre SZBP, vládam a parlamentom členských štátov, generálnemu tajomníkovi OSN, Bezpečnostnej rade OSN, Rade OSN pre ľudské práva, predsedovi Najvyššieho súdu v Iráne a vláde a parlamentu Iránskej islamskej republiky.</CONTENT></PARA></CORPUS>
</MOTION>