<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000259">O-000259/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="2295">Hannes Swoboda</PERSON>, <PERSON ID="4519">Claude Moraes</PERSON>, <PERSON ID="96812">Juan Fernando López Aguilar</PERSON>, <PERSON ID="96832">Kinga Göncz</PERSON>, <PERSON ID="28171">Emine Bozkurt</PERSON>, <PERSON ID="96859">Ioan Enciu</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000259">Vec: Situácia Rómov v členských štátoch</OBJECT><CONTENT><PARA>Rámec EÚ pre vnútroštátne stratégie integrácie Rómov stanovuje spoločný súbor zásad a cieľov, ktoré treba plniť na vnútroštátnej aj na európskej úrovni. Tento rámec, ktorý predložila Komisia v apríli 2011 a ktorý v máji privítala Rada vo svojich záveroch, vyzýva členské štáty, aby zosúladili svoje vnútroštátne stratégie týkajúce sa Rómov s jeho cieľmi. Členské štáty majú tieto stratégie aktualizovať a predložiť Komisii do konca decembra 2011. Všeobecným cieľom týchto stratégií je skoncovať do roku 2020 s vylúčením Rómov. V niektorých členských štátoch sa nielenže politiky začlenenia neuplatňujú, no vnútroštátne, regionálne a miestne orgány tiež prijímajú diskriminačné a nedemokratické opatrenia. V iných členských štátoch sú rozšírené rasistické, diskriminačné a niekedy násilné útoky proti Rómom, na ktoré orgány účinne nereagujú.</PARA><PARA>Ako Rada pomáha členským štátom pri rozvíjaní ich vnútroštátnych stratégií a čo členské štáty doposiaľ vykonali v ich realizácii? Aká je reakcia členských štátov na rámec z roku 2011? Aké opatrenia prijíma Rada, čo sa týka prípadov porušenia základných práv v členských štátoch, najmä porušení práva na slobodu pohybu a pobytu? Akým spôsobom Rada sleduje protirómske incidenty, ku ktorým v Európe dochádza? Aké kroky prijíma na to, aby pomohla vnútroštátnym orgánom zvládať takéto útoky a predchádzať im? </PARA></CONTENT></QUEST>