<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0130">O-0130/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="30099">Viktória Mohácsi</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0130">Vec: Migrácia Rómov v rámci EÚ</OBJECT><CONTENT><PARA>Podľa odpovede Európskej komisie na otázku Parlamentu <ANCHOR ID="1" FAMILY="WQ" TYPE="E" YEAR="2006" NUMBER="0343">E-0343/06</ANCHOR> sa na integráciu Rómov v EÚ použilo od roku 2000 odhadom viac ako 750 miliónov eur.</PARA><PARA>Aj napriek tomu však Európska komisia vo svojich správach o pokroku kandidátskych krajín na ceste k pristúpeniu v posledných rokoch opakovane upozorňovala na diskrimináciu, ktorej Rómovia čelia. Uvádza sa to aj v uznesení o situácii Rómov v EÚ, ktoré Európsky parlament prijal v apríli 2005, ako aj vo výročnej správe Európskeho strediska pre monitorovanie rasizmu a xenofóbie za rok 2006, ktorá potvrdzuje, že Rómovia žijúci v EÚ a v kandidátskych krajinách sú naďalej vystavení rasovej diskriminácii a protirómskym náladám. V niektorých prípadoch sú Rómovia obeťami štrukturálnej diskriminácie, chudoby a sociálneho vylúčenia, prejavov nenávisti, fyzických útokov extrémistických skupín, nezákonného vysťahovania a zastrašovania zo strany polície. </PARA><PARA>Uvedomuje si Európska komisia, že táto situácia viedla k migrácii Rómov z krajín EÚ 10 do západnej Európy a že tento jav sa môže zintenzívniť, keď sa rómski obyvatelia Rumunska a Bulharska stanú občanmi EÚ?</PARA><PARA>Aké kroky chce Európska komisia podniknúť, aby nadviazala na pokrok, ktorý doteraz zaznamenali vlády kandidátskych krajín a niektorých členských štátov, ako sú Slovensko, Česká republika, Slovinsko a Maďarsko? </PARA></CONTENT></QUEST>