<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000215">O-000215/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4262">Jo Leinen</PERSON><BRK/>v mene <COMMITTEE COMMID="2865">Výboru pre životné prostredie, verejné zdravie a bezpečnosť potravín</COMMITTEE></TI-AUTHOR></TI><OBJECT OBJID="OBJ000215">Vec: Antimikrobiálna rezistencia ako hrozba pre verejné zdravie</OBJECT><CONTENT><PARA>V júni 2011 delegácia Výboru pre životné prostredie, verejné zdravie a bezpečnosť potravín Európskeho parlamentu navštívila Európsku agentúru pre lieky v Londýne. Počas tejto návštevy tak agentúra, ako aj delegácia vyjadrili svoje obavy v súvislosti s narastajúcou rezistenciou voči antimikrobiálnym látkam, najmä antibiotikám. Spoločná technická správa agentúry a Európskeho centra pre prevenciu a kontrolu chorôb (ECDC) už v roku 2009 dospela k záveru, že prinajmenšom 25 000 pacientov v EÚ zomrie každý rok v dôsledku infekcií spôsobených baktériami, ktoré sú odolné voči mnohým liekom, a že v EÚ majú infekcie spôsobené týmito baktériami za následok dodatočné náklady na zdravotnú starostlivosť a vedú k strate produktivity vo výške najmenej 1,5 miliardy EUR ročne<FNREF FNIDREF="FN1"/>. Správa Komisie o odporúčaniach Rady z roku 2010<FNREF FNIDREF="FN2"/> a prieskum Eurobarometra z roku 2010 zistili množstvo nedostatkov a medzier pri propagácii obozretného používania antimikrobiálnych látok. Tento problém zhoršuje skutočnosť, že za posledných niekoľko rokov získal povolenie iba malý počet nových antimikrobiálnych látok, čo môže viesť k čoraz ťažšiemu liečeniu infekcií v budúcnosti. Antimikrobiálna rezistencia je rastúcim problémom tak v prípade ľudí, ako aj zvierat. Rezistencia sa môže rozšíriť zo zvierat na ľudí prostredníctvom potravinového reťazca alebo priamym kontaktom. Antimikrobiálna rezistencia je javom, ktorý jednoznačne má cezhraničné dôsledky.</PARA><PARA>Mohla by Komisia vysvetliť, akým spôsobom plánuje prostredníctvom budúcich iniciatív EÚ – vrátane legislatívnych návrhov – riešiť problém antimikrobiálnej rezistencie, a to najmä pokiaľ ide o:</PARA><PARA>1. obozretné používanie povolených antimikrobiálnych látok určených ľuďom a zvieratám,</PARA><PARA>2. potrebu stimulov na investovanie do nových antimikrobiálnych látok,</PARA><PARA>3. mieru, do akej antimikrobiálna rezistencia zvyšuje výdavky na verejné zdravie v členských štátoch?</PARA><FN FNID="FN1">  Bakteriálna zmena: čas reagovať, spoločná technická správa ECDC/EMEA, september 2009</FN><FN FNID="FN2">  Pracovný dokument útvarov Komisie, sprievodný dokument k druhej správe Komisie Rade na základe správ členských štátov o implementácii odporúčania Rady (2002/77/ES) o obozretnom používaní antimikrobiálnych látok v humánnej medicíne.</FN></CONTENT></QUEST>