<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000040">O-000040/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v mene <COMMITTEE COMMID="2878">Výboru pre petície</COMMITTEE></TI-AUTHOR></TI><OBJECT OBJID="OBJ000040">Vec: Petícia č. 1565/2009 Josého Mariu Pozancosa (zo Španielska) o dovoze paradajok z Maroka do EÚ</OBJECT><CONTENT><PARA>Výbor Európskeho parlamentu pre petície vypočul sťažnosti Španielskeho združenia pestovateľov a vývozcov ovocia, zeleniny a kvetov (FEPEX) týkajúce sa údajného neoprávneného dovozu paradajok z Maroka. Európsky úrad pre boj proti podvodom (OLAF) vo svojej konečnej správe CMS č. OF/2004/015 zo 16. novembra 2007 poukázal na možné nezrovnalosti spojené s dovozom paradajok z Maroka do Francúzska.</PARA><PARA>OLAF súhlasí s tým, že tieto nezrovnalosti spočívajú v nesprávnom použití metódy odpočtu podľa nariadenia (ES) č. 3223/94, ktorým sa stanovujú tri rôzne metódy výpočtu ceny pri vstupe tovaru do EÚ. Použitie uvedenej metódy poskytlo prevádzkovateľom možnosť vyhnúť sa platbe dodatočných ciel stanovených právnymi predpismi v prípade, keď sú ceny a dovozné hodnoty nižšie ako vstupná cena stanovená EÚ.</PARA><PARA>Táto situácia spôsobila stratu v príjmoch EÚ z colných poplatkov, čo pripomenul aj OLAF. Okrem toho boli európski pestovatelia paradajok poškodení vplyvom týchto dovozov na úroveň cien paradajok na trhu EÚ.</PARA><PARA>Môže Komisia vysvetliť, prečo neprijala žiadne opatrenia na úpravu režimu vstupnej ceny paradajok s cieľom zastaviť tieto nezákonné postupy, na ktoré poukázal aj OLAF? Nemyslí si Komisia, že takéto zmeny by mala uskutočniť bezodkladne, keďže nová kapitola asociačnej dohody s Marokom týkajúca sa poľnohospodárstva umožňuje zvýšenie dovozu paradajok do EÚ?</PARA><PARA>Prijala Komisia nejaké opatrenia na získanie nezaplatených ciel?</PARA></CONTENT></QUEST>