<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0035-R01">O-0035/08/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON> a <PERSON ID="28183">Patrick Gaubert</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="1941">Roberta Angelilli</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0035">Vec: Nelegálne prisťahovalectvo, vonkajšie akcie EÚ a Frontex</OBJECT><CONTENT><PARA>S nástupom jari a teplejšieho počasia sa znovu začal príliv nelegálnych prisťahovalcov prichádzajúcich cez Stredozemné more a Atlantický oceán, čo vyvíja veľký tlak na južné členské štáty EÚ. Lode prichádzajú z africkej strany Atlantiku na Kanárske ostrovy a z juhu Stredozemného mora do Grécka, na Maltu, do Talianska a na juh Španielska.</PARA><PARA>Zo spoľahlivých zdrojov je známe, že na preplávanie čakajú veľké skupiny ľudí (najmä zo Západnej Sahary, Mauritánie, Senegalu, Guiney (Konakry) a Líbye) a zločinecké organizácie sú pripravené na ich zneužitie. Budúci prisťahovalci platia obrovské sumy na to, aby mohli preplávať na malých lodiach nevhodných na morskú plavbu, ale mnohí pričasto platia aj svojimi životmi.</PARA><PARA>Napriek úsiliu Komisie a európskej agentúry Frontex fenomén nelegálneho prisťahovalectva nie je pod kontrolou a Európsky parlament vyjadruje znepokojenie, že členské štáty nepomáhajú agentúre dostatočne, najmä čo sa týka záväzkov v súvislosti s CRATE (Centrálnym registrom dostupného technického vybavenia).</PARA><PARA>Toto však nie je prvý rok, čo musíme riešiť tento príliv, a dalo by sa očakávať, že členské štáty budú lepšie pripravené ako v minulých rokoch.</PARA><PARA>– Domnieva sa Komisia, že členské štáty sú tento rok dostatočne pripravené na riešenie problematiky nelegálneho prisťahovalectva? Aké núdzové taktiky a konkrétne stále operácie Frontex doteraz využíval a ktoré bude ďalej využívať?</PARA><PARA>– Je Komisia presvedčená, že tento rok nebudeme svedkami ďalšej ľudskej tragédie spojenej so stratami mnohých životov v mori?</PARA><PARA>– Aké pilotné projekty a iné iniciatívy sa v tejto súvislosti v súčasnosti pripravujú s tretími krajinami, najmä tranzitnými krajinami? Aké misie Frontex v súčasnosti realizuje alebo aké pripravuje v tomto roku a v ktorých regiónoch?</PARA><PARA>– Je Komisia presvedčená o tom, že členské štáty dostatočne podporujú agentúru Frontex pri plnení jej úlohy koordinovania ich opatrení na ochranu vonkajších hraníc EÚ?</PARA><PARA>– Plánuje Komisia rozšíriť zásadu povinnej solidarity zaväzujúcu členské štáty na to, aby si navzájom pomáhali v pohraničných otázkach, najmä v súvislosti s CRATE?</PARA></CONTENT></QUEST>