<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>S novým rokom prichádza aj nové vedenie Parlamentu</Title><Topic>Inštitúcie</Topic><PublicationDate>2007-01-09 - 14:53</PublicationDate><Photography href="20070109PHT01809" title="Zasadacia miestnosť EP v Štrasburgu" alt="Zasadacia miestnosť EP v Štrasburgu" ext="jpg" width="722" height="480">Nové vedenie Parlamentu bude zvolené už na budúci týždeň</Photography><Chapo>

Prvý mesiac roku 2007 sa bude v Európskom parlamente niesť v znamení volieb. Poslanci  totiž vstupujú do druhej polovici svojho funkčného obdobia a podobne ako na jeho začiatku si volia predsedu, štrnástich podpredsedov a šiestich kvestorov  EP. Voľby však neprebehnú len na budúcotýždňovej plenárnej schôdzi v Štrasburgu. Ešte v januári sa dozvieme mená nových predsedov výborov.

</Chapo><Content><xhtml:div>

<xhtml:div align="justify">Voľby predsedu, podpredsedov a kvestorov Parlamentu sa začnú v utorok 16. januára. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Predseda Parlamentu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Od prvého zasadnutia Parlamentného zhromaždenia v roku 1952, ktorý bol predchodcom Európskeho parlamentu, sa na poste jeho predsedu celkovo vystriedalo 25 ľudí. Dvakrát bola spomedzi kandidátov úspešná aj žena.</xhtml:div>
<xhtml:div align="justify"> </xhtml:div>
<xhtml:div align="justify">Predsedovi EP vyplývajú z jeho funkcie viaceré práva a povinnosti:</xhtml:div>
<xhtml:ul type="disc">
<xhtml:li>riadi plenárne zasadnutie, Konferenciu predsedov a Predsedníctvo</xhtml:li>
<xhtml:li>dohliada na dodržiavanie Rokovacieho poriadku a zabezpečuje správne fungovanie činnosti Parlamentu</xhtml:li>
<xhtml:li>zastupuje Parlament v právnych veciach, vo všetkých vonkajších vzťahoch a pri slávnostných príležitostiach</xhtml:li>
<xhtml:li>vyjadruje názor Parlamentu pri otvorení zasadnutia Európskej rady</xhtml:li>
<xhtml:li>podpisuje rozpočet EÚ a tiež všetky legislatívne akty prijaté v rámci spolurozhodovacieho postupu</xhtml:li></xhtml:ul>
<xhtml:div align="justify">Bývalá predsedníčka EP Nicole Fontaine z Francúzska na margo tejto funkcie uviedla: "Zodpovednosť je obrovská, ale práca je inšpirujúca."</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Podpredsedovia EP</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Úlohou štrnástich podpredsedov je predsedať plenárnemu zasadnutiu a zastupovať Parlament vo vonkajších vzťahoch počas neprítomnosti predsedu EP a zúčastňovať sa tiež práce v Predsedníctve.</xhtml:div>
<xhtml:div align="justify"> </xhtml:div>
<xhtml:div align="justify">Podpredseda EP pre vzťahy s národnými parlamentmi, francúzsky socialista Pierre Moscovici, vidí svoje pôsobenie takto: "Ako podpredseda zodpovedný za vzťahy s národnými parlamentmi sa usilujem zvýšiť legitimitu, kvalitu a efektívnosť prijímania európskych zákonov."</xhtml:div>
<xhtml:div align="justify"> </xhtml:div>
<xhtml:div align="justify">Podľa ďalšieho podpredsedu Gérarda Onestu, francúzskeho poslanca zo skupiny Zelení/Európska slobodná aliancia, v sebe podpredsednícka stolička skrýva tri dimenzie. "Zahŕňa riadenie inštitúcie, vedenie plenárnych zasadnutí a napokon je tu aj skutočná protokolárna úloha."</xhtml:div>
<xhtml:div align="justify"> </xhtml:div>
<xhtml:div align="justify">Okrem plenárnych zasadnutí a výborov sa dôležité rozhodnutia prijímajú v dvoch politických orgánoch - na Konferencii predsedov a v Predsedníctve.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Konferencia predsedov</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Konferencia predsedov sa skladá z predsedu EP a lídrov politických skupín v Parlamente, pričom do jej kompetencií spadá : </xhtml:div>
<xhtml:ul type="disc">
<xhtml:li>príprava harmonogramu inštitúcie a programu plenárnych zasadnutí</xhtml:li>
<xhtml:li>organizácia práce EP a zostavenie legislatívneho programu</xhtml:li>
<xhtml:li>pridelenie kompetencií výborom a delegáciám a určenie ich zloženia</xhtml:li>
<xhtml:li>vzťah s inými inštitúciami Európskej únie, národnými parlamentmi a tretími krajinami. </xhtml:li></xhtml:ul>
<xhtml:div align="justify"> </xhtml:div>
<xhtml:div align="justify"><xhtml:strong>Predsedníctvo</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Predsedníctvo pozostáva z predsedu EP, štrnástich podpredsedov a od roku 2007 až šiestich kvestorov so štatútom pozorovateľov. Do jeho kompetencie pritom spadá príprava odhadu rozpočtu Európskeho parlamentu a správa všetkých administratívnych, personálnych a organizačných otázok.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Kvestori</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Kvestori majú na starosti administratívne a finančné záležitosti, ktoré priamo súvisia s europoslancami. S poradným hlasom sa zúčastňujú na Predsedníctve Parlamentu a zodpovedajú za to, aby všetci poslanci mali vhodné podmienky na výkon svojej funkcie. </xhtml:div>
<xhtml:div align="justify"> </xhtml:div>
<xhtml:div align="justify">Jeden z kvestorov, britský poslanec zo skupiny ľudovcov a európskych demokratov James Nicholson vidí hlavnú úlohu kvestorov v tom, aby sa poslanci mohli plne venovať práci pre občanov namiesto trávenia času s "papierovačkami". Každý kvestor pritom zodpovedá za inú oblasť. James Nicholson má napríklad na starosti bezpečnosť, informačné technológie a Informačné kancelárie EP, ktoré boli vybudované v každom členskom štáte EÚ. "Rola, ktorú som zohral v tomto procese ma veľmi napĺňala, pretože sme tým dokázali, že Parlament to nie je len Brusel, ale že je to tiež inštitúcia, ktorá má priamy kontakt s hlavnými mestami a národnými parlamentmi."</xhtml:div>
<xhtml:div align="justify"> </xhtml:div>
<xhtml:div align="justify">Výsledky volieb ako aj profil nového predsedu Parlamentu vám prinesieme už na budúci týždeň. </xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070109STO01792</ns1:ID></REF><Knowmore text-before="more"><Link href="/parliament/public/staticDisplay.do;jsessionid=D446B2D416B97A6FA59820CBD30D0212.node2?id=45&amp;pageRank=2&amp;language=SK" title="Funkcie predsedu EP">Predseda a jeho funkcie</Link><Link href="imp://STO/20061219STO01647-SK" title="Interview s Josepom Borrellom"><ANCHOR ID='3' FAMILY='IM-PRESS'>Rozhovor: Josep Borrell hodnotí svoje pôsobenie vo funkcii predsedu EP</ANCHOR></Link><Link href="/parliament/public/staticDisplay.do?id=45&amp;pageRank=7&amp;language=SK" title="Politické orgány EP">Politické orgány</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070109PHT01809.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/parliament/public/staticDisplay.do;jsessionid=D446B2D416B97A6FA59820CBD30D0212.node2?id=45&amp;pageRank=2&amp;language=SK</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>/parliament/public/staticDisplay.do?id=45&amp;pageRank=7&amp;language=SK</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20061219STO01647 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>