<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000221">O-000221/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000221">Vec: Pristúpenie Bulharska a Rumunska do schengenského priestoru</OBJECT><CONTENT><PARA>Sloboda pohybu a zrušenie hraničných kontrol na vnútorných hraniciach je jedným z najväčších úspechov procesu európskej integrácie, ktorý má priamy vplyv na občanov. Rumunsko a Bulharsko prijali schengenské acquis pri pristúpení k EÚ v roku 2007. Na základe článku 4 ods. 2 Aktu o pristúpení je základnou podmienkou na to, aby Rada rozhodla o zrušení kontrol na vnútorných hraniciach s týmito členskými štátmi, overiť v rámci hodnotiacich postupov skutočnosť, či nové členské štáty splnili potrebné podmienky uplatňovania všetkých častí schengenského acquis (ochrana údajov, SIS, vzdušné hranice, pozemné hranice, morské hranice, policajná spolupráca a víza).</PARA><PARA>Hodnotenie sa začína po predložení žiadosti príslušným členským štátom a za jeho vykonávanie zodpovedá pracovná skupina pre schengenské hodnotenie. Po tom, ako bol členský štát podrobený úplnému postupu hodnotenia, by sa mala vypracovať správa, v ktorej sa uvedie, či členský štát spĺňa všetky podmienky praktického uplatňovania.</PARA><PARA>Rozhodnutie o začlenení by mala prijať Rada jednohlasným rozhodnutím všetkých vlád štátov, ktoré už do schengenského priestoru patria. V posledných rokoch vynaložili Rumunsko a Bulharsko enormné úsilie a podľa správ expertov úspešne uzavreli schengenský hodnotiaci proces. Parlament vo svojom uznesení z 8. júna 2011 a Rada vo svojich záveroch z 9. júna 2011 potvrdili pripravenosť oboch týchto krajín na vstup do schengenského priestoru. Hlavy štátov a vlád počas zasadnutia Európskej rady 24. júna 2011 schválili, že rozhodnutie o ich pristúpení by sa malo prijať najneskôr v septembri 2011. Počas posledného zasadnutia Rady pre spravodlivosť a vnútorné veci 22. septembra 2011 sa dva členské štáty rozhodli zablokovať tieto snahy a rozhodnutie sa odložilo na neurčito.</PARA><PARA>Podpísaním prístupovej zmluvy Bulharsko a Rumunsko prijali zoznam požiadaviek, ktoré splnili. Domnieva sa Rada, že je spravodlivé uplatňovať osobitné kritériá, ktoré neboli plánované od začiatku, najmä ak zohľadníme skutočnosť, že tieto kritériá sú rozdielne od kritérií, ktoré sa uplatňovali na predchádzajúce pristúpenia?</PARA><PARA>Rozhodnutie o pristúpení bolo zablokované dvomi krajinami. Splnila si Rada svoj právny záväzok rozhodnúť o pristúpení dvoch kandidátskych krajín, akonáhle splnia kritériá? Aké následné kroky plánuje Rada prijať?</PARA></CONTENT></QUEST>