<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000079">O-000079/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON>, <PERSON ID="96815">Judith Sargentini</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000079">Vec: Zmena maďarskej ústavy</OBJECT><CONTENT><PARA>Maďarské orgány predložili Parlamentu návrh ústavy, ktorý: neobsahuje vymedzenie sociálnych práv: sociálne práva by mali byť v novej ústave uvedené medzi základnými právami v súlade s medzinárodnými záväzkami Maďarska. Návrh ústavy nezaručuje právo štátnej pomoci pre starších občanov. Poskytuje obmedzenú, konzervatívnu definíciu rodiny: návrh ústavy bude údajne chrániť manželstvo ako zväzok medzi mužom a ženou a bude chrániť a podporovať rodiny založené výlučne v tomto zväzku. Takže rodiny s jedným rodičom alebo dvojice žijúce v spoločnej domácnosti nebudú požívať rovnakú ochranu, a preto budú diskriminovaní, hoci ústava by mala zaručovať rovnakú mieru ochrany všetkým rodinám, nezávisle od občianskeho stavu alebo pohlavia rodičov. Návrh sa nezmieňuje o zákaze retroaktívneho účinku právnych predpisov: návrh ústavy nezakazuje retroaktívny účinok právnych predpisov s negatívnym vplyvom na subjekty. Pokiaľ ide o ochranu embrionálneho života, nová ústava môže prostredníctvom ustanovenia o ochrane života od počatia viesť neskôr k zákazu interrupcií, aj keď ich v tejto fáze otvorene nezakazuje. Pokiaľ ide o obmedzenie základných práv počas výnimočného stavu, v návrhu ústavy nie je žiadna záruka toho, že väčšina základných práv nemôže byť počas výnimočného stavu obmedzená. V porovnaní so súčasnou ústavou ide o veľký krok vzad. Neboli obnovené práva ústavného súdu: v reakcii na nedávny rozsudok ústavného súdu väčšinová strana Fidesz obmedzila práva tohto orgánu upravovať akékoľvek právne predpisy. Reformu ústavy spochybňujú opozičné strany a mimovládne organizácie, ktoré kritizovali proces pre jeho netransparentnosť, nedostatočné konzultácie a krátky termín a z obsahovej stránky pre odstraňovanie demokratickej kontroly a rovnováhy. Európska komisia pre demokraciu prostredníctvom práva (Benátska komisia) vyzvala maďarské orgány, aby zaručili väčšiu pružnosť, otvorenosť a ducha kompromisov, a poskytla odporúčania a PACE ich 25. marca vyzvalo, aby vypracovali komplexné stanovisko. Návrh ústavy sa má prijať v druhej polovici apríla<FNREF FNIDREF="FN1"/>.</PARA><PARA>Sleduje Rada proces reformy maďarskej ústavy, aby si overila, či sú predpokladané reformy v súlade so zmluvami a právnymi predpismi EÚ, najmä článkami 2, 6 a 7 ZEÚ, so spoločnými demokratickými ústavnými zásadami a pravidlami týkajúcimi sa volebného práva pre voľby do EP? Ako ho hodnotí a aké opatrenia prijme? Myslí si, že tieto zmeny by mohli predstavovať riziko diskriminácie na základe národnosti, etnickej príslušnosti, sexuálnej orientácie, náboženstva alebo viery a porušovať zásadu rovnakého zaobchádzania? Požiada maďarské orgány, aby počkali na stanovisko Benátskej komisie a pred prijatím návrhu ústavy uplatnili jej odporúčania? Vyzve maďarské orgány, aby sa vyhli prísnym časovým obmedzeniam a zaručili širokú a vecnú diskusiu, do ktorej sa zapoja rôzne politické sily, občianska spoločnosť, akademická obec a médiá?</PARA><FN FNID="FN1">  2/3 väčšinou súčasného parlamentu po zrušení pravidla o dosiahnutí 4/5 väčšiny v parlamente; referendum sa neuskutoční.</FN></CONTENT></QUEST>