<MOTION LG="SK" TYPE="RE">
<COVER>
<DATE-DEPOSIT DATE="20070307">7. 3. 2007</DATE-DEPOSIT>
<NUM-MOTION TYPE="B6" NUM="0089" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0089">B6‑0089/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásenia Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Roberta Angelilli, Ģirts Valdis Kristovskis, Inese Vaidere, Hanna Foltyn-Kubicka a Ryszard Czarnecki</CONTENT></PARA>
<PARA>
	<CONTENT>v mene Skupiny Únie za Európu národov</CONTENT></PARA>
<PARA>
	<CONTENT>o útoku na Galinu Kozlovovú, členku národnej organizácie Mari Ušem a redaktorku literárneho časopisu Ontšõko</CONTENT></PARA>
</TITLE-COV>
<NUM-PE NUM="385.106">PE 385.106v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0089">B6‑0089/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o útoku na Galinu Kozlovovú, členku národnej organizácie Mari Ušem a redaktorku literárneho časopisu Ontšõko</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenie z 12. mája 2005 o porušovaní ľudských práv v Marijskej republike v Ruskej federácii<SUP>1</SUP> a na ďalšie uznesenia o Rusku, najmä uznesenie z 13. decembra 2006 o samite EÚ – Rusko<EXPL ID="1"> Prijaté texty z 13.12.2006, <ANCHOR ID="3" FAMILY="TA" TYPE="P6-TA" YEAR="2006" NUMBER="0566">P6_TA-PROV(2006)0566</ANCHOR>.</EXPL> a uznesenie z 25. októbra 2006 o vzťahoch medzi Ruskom a Európskou úniou po zavraždení Anny Politkovskej<EXPL ID="2"> Prijaté texty z 25.10. 2006, <ANCHOR ID="4" FAMILY="TA" TYPE="P6-TA" YEAR="2006" NUMBER="0448">P6-TA(2006)0448</ANCHOR>.</EXPL>;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohodu o partnerstve spolupráci medzi Európskym spoločenstvom a jeho členskými štátmi na jednej strane a Ruskou federáciou na strane druhej, ktorá nadobudla platnosť 1. decembra 1997<EXPL ID="3">  Ú. v. EÚ L 327 z 28.11.1997, s. 3.</EXPL>;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Európsky dohovor o ochrane ľudských práv a základných slobôd;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Európsku chartu regionálnych alebo menšinových jazykov, ktorú podpísala Ruská federácia 10. mája 2001;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na ústavu Marijskej republiky (Mari El), v ktorej je jazyk mari uznaný za jeden zo štátnych jazykov a na zákon o jazykových veciach z roku 1995, podľa ktorého je Marijská republika mnohonárodnostnou republikou a všetci jej občania majú právo nezávisle na ich etnickom pôvode na ochranu a rozvoj ich materinského jazyka a kultúry;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na hodnoverné správy ruských a medzinárodných mimovládnych organizácií o stálom porušovaní ľudských práv a nedodržiavaní zákona v Marijskej republike Ruskej federácie;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na pokračujúce konzultácie EÚ a Ruska o ľudských právach, menšinách a základných slobodách;</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže Galinu Kozlovovú, ktorá je členkou národnej organizácie Mari Ušem a redaktorkou literárneho časopisu Ontšõko, ako aj manželkou predsedu marijskej rady Vladimíra Kozlova 25. januára 2007 brutálne napadli a spôsobili jej poranenia tváre a poškodili zrak;</CONTENT></PARA>
<PARA>
<SYMBOL>B.</SYMBOL>
<CONTENT>keďže útok na Kozlovovú je niekoľkým v poradí zo série útokov na aktivistov a novinárov Marijskej republiky vrátane vrážd troch novinárov v roku 2001 a útoku na Vladimira Kozlova 4. februára 2005;</CONTENT></PARA>
<PARA>
<SYMBOL>C.</SYMBOL>
<CONTENT>keďže federálna a miestna vláda neprijali primerané opatrenia na to, aby sa vinníci zodpovedali pred súdom a aby zaručili bezpečnosť novinárov a nezávislosť masovokomunikačných prostriedkov;</CONTENT></PARA>
<PARA>
<SYMBOL>D.</SYMBOL>
<CONTENT>keďže opozičné masmédiá a noviny musia čeliť značným ťažkostiam, aby pracovali slobodne, napríklad mnoho opozičných novín sa môže tlačiť len mimo Marijskej republiky;</CONTENT></PARA>
<PARA>
<SYMBOL>E.</SYMBOL>
<CONTENT>keďže jednotlivci patriaci k marijskej menšine majú značné problémy vzdelávať sa v ich materinskom jazyku, pretože neexistuje stredné a vysoké školstvo v marijskom jazyku a vydávanie učebníc v tomto jazyku sa za ostatné roky výrazne znížilo;</CONTENT></PARA>
<PARA>
<SYMBOL>1.</SYMBOL>
<CONTENT>dôrazne odsudzuje napadnutie Galiny Kozlovovej a pokračujúce útoky na aktivistov, osobnosti z oblasti kultúry a nezávislých novinárov v Marijskej republike a žiada federálne a miestne úrady, aby páchateľov postavili pred súd a aby zaručili dodržiavanie slobody prejavu;</CONTENT></PARA>
<PARA>
<SYMBOL>2.</SYMBOL>
<CONTENT>je presvedčený, že mnohonárodnostný charakter Ruskej federácie vo významnej miere prispieva k jazykovej a kultúrnej rozmanitosti Európy a je javom, na ktorý sú všetci občania Ruskej federácie právom hrdí, a ktorý by sa mal zachovať v prospech všetkých Európanov;</CONTENT></PARA>
<PARA>
<SYMBOL>3.</SYMBOL>
<CONTENT>žiada, aby federálne a miestne súdne orgány urýchlene, komplexne a nezávisle vyšetrili útoky voči Galine Kozlovovej a ďalšie podobné incidenty;</CONTENT></PARA>
<PARA>
<SYMBOL>4.</SYMBOL>
<CONTENT>vyzýva vládu Marijskej republiky, aby okamžite zastavila politické zastrašovanie namierené proti opozičným štátnym úradníkom a upustila od neoprávneného politického zasahovania do vecí týkajúcich sa kultúrnych a vzdelávacích inštitúcií;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva miestne a federálne orgány, aby dodržiavali svoje záväzky vyplývajúce z medzinárodného práva, a aby podnikli primerané opatrenia, ktorými by umožnili praktické vykonávanie ustanovení štátnej ústavy a iných právnych predpisov týkajúcich sa zachovania a rozvoja menšinových jazykov a kultúry s osobitným dôrazom na poskytovanie kvalitného vzdelania v materinskom jazyku na všetkých úrovniach, čím by sa zabezpečilo rovnocenné postavenie marijského a ruského jazyka v rámci celej republiky;</CONTENT></PARA>
<PARA>
<SYMBOL>6.</SYMBOL>
<CONTENT>žiada Komisiu, aby počas dialógu medzi EÚ a Ruskom nastolila problém fínskych menšín v Rusku a vyjadrila znepokojenie nad situáciou v Marijskej republike;</CONTENT></PARA>
<PARA>
<SYMBOL>7.</SYMBOL>
<CONTENT>žiada Komisiu o zahrnutie programov zameraných na fínske a iné menšiny do rámca spolupráce v oblasti kultúry a vzdelávania medzi EÚ a Ruskom;</CONTENT></PARA>
<PARA>
<SYMBOL>8.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a vládam Ruskej federácie a Marijskej republiky.</CONTENT></PARA></CORPUS>
</MOTION>