<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000195">O-000195/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="28406">Miguel Portas</PERSON>, <PERSON ID="96735">Patrick Le Hyaric</PERSON>, <PERSON ID="97344">Paul Murphy</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000195">Vec: Riziko trestu smrti v USA pre obete mimoriadneho vydávania osôb a tajných väzníc CIA v Poľsku</OBJECT><CONTENT><PARA>Abdurrahím an-Našírí, ktorý strávil 9 rokov v americkej väzbe a v súčasnosti je väznený v Guantáname, sa obáva, že by ho vojenská komisia USA mohla odsúdiť na smrť. Podľa vlastných slov bol v rokoch 2002 až 2003 zadržiavaný a mučený v tajnej väznici CIA v Poľsku, o ktorej existencii sa zmieňujú aj správy Martyho a Favu<FNREF FNIDREF="FN1"/>. Dňa 27. októbra 2010 poľský prokurátor v rámci vyšetrovania tajných väzníc CIA v Poľsku oficiálne priznal an-Našírímu status obete a rovnako urobil 20. januára 2011 v prípade Abú Zubajdu. Dňa 10. mája 2011 sa an-Našírí obrátil na Európsky súd pre ľudské práva so žiadosťou, aby poľskej vláde nariadil intervenovať u orgánov USA s cieľom pokúsiť sa zabrániť vojenskej vyšetrovacej komisii dosiahnuť udelenie trestu smrti. Dňa 24. mája poľské orgány odobrali prokurátorovi Jerzymu Mierziwskimu prípad údajného mučenia an-Našírího a Abú Zubajdu a jeho bezprostredný nadriadený Robert Majewski bol odvolaný z funkcie. Podľa médií zvažovali podanie žaloby proti členom vtedajšej vlády vrátane bývalého premiéra Leszeka Millera a bývalého prezidenta Aleksandra Kwasniewskiho za porušenie poľskej ústavy tým, že napomáhali nezákonné väznenie mnohých ľudí a podieľali sa na trestných činoch proti ľudskosti. Dňa 3. júna poľské orgány začali vyšetrovanie proti médiám za únik štátnych tajomstiev. Dňa 18. júna média uviedli, že vtedajší prezident Kwasnievski údajne nevedel o väzniciach CIA a že len čo sa dozvedel o ich existencii, nariadil ich zatvorenie, a že prokurátori naďalej pokračujú vo vyšetrovaní vrátane prípadu Chálida Šajcha Muhammáda.</PARA><PARA>Je si Rada vedomá týchto skutočností? Čo urobila pre to, aby vyjadrila nesúhlas EÚ s trestom smrti v prípade an-Našírího? Súhlasí s tým, že EÚ by mala ochraňovať všetky osoby pred trestom smrti, mučením, svojvoľným zadržiavaním a nedobrovoľným zmiznutím okrem iného tým, že zabezpečí, aby sa nebránilo vyšetrovaniu údajných porušovaní ľudských práv a aby zodpovední boli postavení pred spravodlivý súd? Aké kroky prijíma, aby v Európe zabezpečila spravodlivosť pre obete programov mimoriadneho vydávania a tajného zadržiavania osôb zo strany CIA?</PARA><FN FNID="FN1">  Indície naznačujú existenciu tzv. čierneho miesta v základni tajnej služby Stare Kiejkuty v blízkosti letiska Szymany.</FN></CONTENT></QUEST>