<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0080">O-0080/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2107">Jan Andersson</PERSON> v mene <COMMITTEE COMMID="814">Výboru pre zamestnanosť a sociálne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0080">Vec: Systém preferenčných ciel v EÚ</OBJECT><CONTENT><PARA>V rámci systému všeobecných colných preferencií (VSP) poskytuje EÚ podporu krajinám tým, že uľahčuje prístup ich tovaru na svoje trhy. Súčasný systém všeobecných colných preferencií bol prijatý 27. júna 2005 prostredníctvom nariadenia Rady (ES) č. 980/2005<FNREF FNIDREF="FN1"/> a má účinnosť do konca roka 2008. V tomto nariadení sa tiež predpokladajú osobitné motivačné opatrenia na udržateľný rozvoj a dobrú správu (tzv. VSP+), ktoré ustanovujú  dodatočné prínosy pre krajiny, ktoré uplatňujú určité medzinárodné normy, pokiaľ ide o ľudské práva a práva pracujúcich, ochranu životného prostredia, boj proti drogám a dobrú správu. Krajiny, ktoré majú čerpať pomoc sa zaväzujú, že okrem iného ratifikujú a uplatnia normy stanovené v dohovoroch Medzinárodnej organizácie práce OSN (OSN/ILO).</PARA><PARA>Komisia vo svojom rozhodnutí z 21. decembra 2005 rozhodla udeliť osobitné motivačné opatrenia pätnástim štátom, medzi nimi krajinám, v ktorých existujú dôkazy o systematickom porušovaní zásad stanovených dohovormi OSN/ILO, predovšetkým zásad ochraňujúcich slobodu združovania, kolektívne vyjednávanie, nediskrimináciu na pracovisku a skončenie práce detí a nútenej práce. Tieto dôkazy o systematickom porušovaní zásad zo strany krajín zúčastňujúcich sa na VSP+ sú zdokumentované vo výročnej správe výboru expertov ILO o uplatňovaní dohovorov a odporúčaní.</PARA><PARA>Zohľadňuje Komisia pri udeľovaní osobitných motivačných opatrení predmetným krajinám správy výboru expertov ILO o uplatňovaní dohovorov a odporúčaní za roky 2005 a 2006? Uplatní Komisia vzhľadom na tieto dôkazy ustanovenia o dočasnom zrušení, ktoré sú uvedené v článku 16 nariadenia Rady (ES) č. 980/2005?</PARA><FN FNID="FN1">  Ú. v. ES L 169 z 30.6.2005, s. 1.</FN></CONTENT></QUEST>