<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000262">O-000262/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2224">Klaus-Heiner Lehne</PERSON>, <PERSON ID="28301">Tadeusz Zwiefka</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000262">Vec: Patentovanie "v podstate biologických procesov"</OBJECT><CONTENT><PARA>V Európe stúpa počet žiadostí podaných na Európsky patentový úrad (EPÚ), ktoré sa týkajú zaregistrovania patentov na rastliny získané tradičným šľachtením.</PARA><PARA>V roku 2010 rozšírená odvolacia rada EPÚ na základe predchádzajúcich prípadov rozhodla, že metódy používané pri tradičnom šľachtení rastlín nie je možné patentovať (G2/07 a G1/08). Patenty, o ktorých sa v prípade tohto rozhodnutia diskutovalo, sa týkali brokolice (EP1069819) a rajčiakov (EP1211926) vyšľachtených tradičnými postupmi. Predmetom žiadosti o patent bol proces šľachtenia, ako aj semená, rastliny a konzumovateľné časti rastlín. V prípade G1/08 rozšírená odvolacia rada EPÚ rozhodla, že šľachtenie sa musí považovať za „v podstate biologický proces“, a preto sa vzhľadom na článok 53b Európskeho patentového dohovoru a článok 4 písm. b) smernice EÚ (98/44/ES), ktorý vylučuje „v podstate biologické spôsoby vytvárania rastlín alebo zvierat“, nemôže patentovať. O oboch prípadoch rozhodne v najbližších týždňoch technická odvolacia rada EPÚ v zmysle usmernení rozšírenej odvolacej rady.</PARA><PARA>Toto rozhodnutie rozšírenej odvolacej rady sa však nezaoberá právnymi otázkami alebo základnými problémami týkajúcimi sa tradičného šľachtenia. Napríklad v máji 2011 EPÚ udelil ďalší patent na melóny získané tradičným šľachtením (EP 1 962 578). Produkty ako rastliny a ovocie sa považovali za vynález. Z tohto výkladu smernice 98/44/ES vyplýva, že tradičné (v podstate biologické) šľachtenie by bolo patentovateľným aj v prípade, ak by sa vylúčil proces šľachtenia.</PARA><PARA>Súhlasí Komisia s tým, že patentové rozhodnutie EPÚ EP 1 962 578 (o melónoch) je v rozpore so znením článku 4 písm. b) smernice EÚ (98/44/ES)?</PARA><PARA>Ak bude Komisia súhlasiť, a ak technická odvolacia rada EPÚ rozhodne zamietnuť odvolania v uvedených prípadoch týkajúcich sa brokolice a rajčiakov (EP1069819 a EP1211926), a teda udelí patenty na „v podstate biologické procesy na produkciu rastlín alebo živočíchov) na základe smernice 98/44/ES, začne Komisia právne konanie na súde proti rozhodnutiu EPÚ?</PARA></CONTENT></QUEST>