<MOTION LG="SK" TYPE="RE">
<COVER>
<DATE-DEPOSIT DATE="20080123">23.1.2008</DATE-DEPOSIT>
<NUM-MOTION TYPE="B6" NUM="0050" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0050">B6‑0050/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázok na ústne zodpovedanie <ANCHOR ID="2" FAMILY="DOC-B" TYPE="B6" YEAR="2008" NUMBER="0003">B6‑0003/2008</ANCHOR>, <ANCHOR ID="3" FAMILY="DOC-B" TYPE="B6" YEAR="2008" NUMBER="0004">B6‑0004/2008</ANCHOR> a <ANCHOR ID="4" FAMILY="DOC-B" TYPE="B6" YEAR="2008" NUMBER="0005">B6‑0005/2008</ANCHOR> </CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladá Lívia Járóka</CONTENT></PARA>
<PARA>
	<CONTENT>v mene Skupiny Európskej ľudovej strany (kresťanských demokratov) a európskych demokratov</CONTENT></PARA>
<PARA>
	<CONTENT>o európskej stratégii riešenia rómskej otázky</CONTENT></PARA>
</TITLE-COV>
<NUM-PE NUM="401.031">PE401.031v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="5" FAMILY="DOC-B" TYPE="B6" YEAR="2008" NUMBER="0050">B6‑0050/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o európskej stratégii riešenia rómskej otázky</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na články 3, 6, 7, 29 a 149 Zmluvy o ES, v ktorých sa ustanovuje záväzok členských štátov zabezpečiť rovnaké príležitosti pre všetkých občanov,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 13 Zmluvy o ES, ktorý umožňuje Európskemu spoločenstvu prijať vhodné opatrenia na boj proti diskriminácii založenej na rasovom alebo etnickom pôvode,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na smernicu Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod, ktorá zakazuje diskrimináciu na základe etnického pôvodu,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 4 Rámcového dohovoru Rady Európy o ochrane národnostných menšín a Európsky dohovor o ochrane ľudských práv a základných slobôd,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na smernicu Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na komplexný akčný plán prijatý účastníckymi štátmi OBSE vrátane členských štátov EÚ aj kandidátskych krajín, ktorý je zameraný na zlepšenie situácie Rómov a Sintov v oblasti OBSE, a v ktorom sa štáty okrem iného zaviazali zvýšiť úsilie o zabezpečenie toho, aby Rómovia a Sintovia boli schopní podieľať sa v plnej miere a rovnocenne na živote našich spoločností, a o odstránenie diskriminácie proti nim,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje uznesenie z 28. apríla 2005 o situácii Rómov v Európskej únii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje uznesenie z 1. júna 2006 o situácii rómskych žien v Európskej únii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje uznesenie zo 14. novembra 2007 o uplatňovaní smernice 2004/38/ES o práve občanov Európskej únie a ich rodinných príslušníkov voľne sa pohybovať a zdržiavať sa na území členských štátov,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na lisabonskú stratégiu a jej ciele sociálnej súdržnosti i sociálneho začlenenia a na mnohé mechanizmy, ktoré ustanovili inštitúcie Únie, aby splnili lisabonské ciele,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na európsku chartu základných práv a na štatút agentúry pre základné práva,
<P>so zreteľom na správu poradnej skupiny odborníkov na vysokej úrovni o sociálnej integrácii etnických menšín a ich plnej účasti na pracovnom trhu s názvom Etnické menšiny na trhu práce – naliehavá výzva na zlepšenie sociálneho začleňovania, ktorá bola uverejnená Komisiou v roku 2007,</P></CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku</CONTENT></PARA>
<PARA>
<SYMBOL>A.</SYMBOL>
<CONTENT>keďže 12 až 15 miliónov Rómov žijúcich v Európe, z ktorých 7 až 9 miliónov žije v Európskej únii, trpí rasovou diskrimináciou a v mnohých prípadoch značnou štrukturálnou diskrimináciou, chudobou a sociálnym vylúčením, ako aj viacnásobnou diskrimináciou na základe rodu, veku, zdravotného postihnutia a sexuálnej orientácie,</CONTENT></PARA>
<PARA>
<SYMBOL>B.</SYMBOL>
<CONTENT>uznáva, že boj proti rasovej diskriminácii Rómov v oblastiach vzdelávania, zamestnanosti, zdravotnej starostlivosti a bytovej výstavby nepokračuje v dostatočnej miere vo väčšine členských štátov a kandidátskych krajín, napriek jasnej požiadavke uvedenej v uznesení Parlamentu z 28. apríla 2005 pripraviť oznámenie o tom, ako môže EÚ v spolupráci s členskými štátmi čo najlepšie koordinovať a podporovať úsilie o zlepšenie situácie Rómov,</CONTENT></PARA>
<PARA>
<SYMBOL>C.</SYMBOL>
<CONTENT>so zreteľom na existenciu rasovo segregovaných školských systémov v niektorých členských štátoch, kde sú rómske deti vzdelávané buď v oddelených triedach s nižšími štandardmi alebo v triedach pre duševne postihnutých; uznáva, že zlepšenie prístupu Rómov k vzdelávaniu a možnostiam vysokoškolského vzdelania je veľmi dôležité pre rozvoj širších hľadísk rómskych spoločenstiev,</CONTENT></PARA>
<PARA>
<SYMBOL>D.</SYMBOL>
<CONTENT>keďže podštandardné a nehygienické životné podmienky a dôkazy o vytváraní giet existujú v rozsiahlej miere, pričom sa Rómom pravidelne kladú prekážky pri odsťahovaní sa z takýchto štvrtí,</CONTENT></PARA>
<PARA>
<SYMBOL>E.</SYMBOL>
<CONTENT>keďže rómske spoločenstvá všeobecne čelia neprijateľne vysokému stupňu nezamestnanosti, čo si vyžaduje konkrétne opatrenia na uľahčenie prístupu k zamestnaniu, zdôrazňuje, že európsky pracovný trh a európska spoločnosť ako celok by vo významnej miere získali zo začlenenia Rómov,</CONTENT></PARA>
<PARA>
<SYMBOL>1.</SYMBOL>
<CONTENT>víta závery zo stretnutia Európskej rady dňa 14. decembra 2007, ktorá „ vedomá si veľmi osobitej situácie Rómov v celej Únii, vyzýva členské štáty a Úniu, aby využili všetky prostriedky na zlepšenie ich sociálneho začlenenia“ a „vyzýva Komisiu, aby preskúmala existujúce politiky a nástroje a do konca júna 2008 podala Rade správu o dosiahnutom pokroku“;</CONTENT></PARA>
<PARA>
<SYMBOL>2.</SYMBOL>
<CONTENT>zdôrazňuje, že úsilie Európskej únie a jej inštitúcií bojovať proti štrukturálnej a/alebo inštitucionálnej diskriminácii na najvyššej úrovni je vhodné, ale uznáva, že rozhodujúce právomoci v otázke sociálneho začlenenia rómskych spoločenstiev patria do oblasti zvrchovanosti členských štátov;</CONTENT></PARA>
<PARA>
<SYMBOL>3.</SYMBOL>
<CONTENT>naliehavo žiada Komisiu, aby Akčný plán Spoločenstva pre začlenenie Rómov vypracúvala ucelene a poznamenáva, že plán musí:
<LIST TYPE="OTHER">
<ITEM><SYMBOL>o</SYMBOL><CONTENT> byť vypracovaný a predložený skupinou komisárov, ktorí sú priamo alebo nepriamo zodpovední za začlenenie etnických menšín prostredníctvom ich politických portfólií v oblastiach zamestnanosti, sociálnych vecí, rovnakých príležitostí, spravodlivosti, slobody, vzdelávania, kultúry a regionálnej politiky,</CONTENT></ITEM>
<ITEM><SYMBOL>o</SYMBOL><CONTENT> byť založený na rozsiahlej spolupráci medzi existujúcimi medzivládnymi projektmi a príslušnými mimovládnymi inštitúciami a tiež zástupcami akademickej obce, podnikateľov, rómskej občianskej spoločnosti a politických strán,</CONTENT></ITEM>
<ITEM><SYMBOL>o</SYMBOL><CONTENT> ustanoviť trvalo udržateľné dlhodobo zamerané politiky, pričom využije cielený prístup, ale bez etnickej segregácie,</CONTENT></ITEM>
<ITEM><SYMBOL>o</SYMBOL><CONTENT>vychádza z analýz, ktoré boli vypracované spoločne so zástupcami rómskej občianskej spoločnosti,</CONTENT></ITEM>
<ITEM><SYMBOL>o</SYMBOL><CONTENT> určiť a účinne odstraňovať praktické prekážky, s ktorými sa Rómovia stretávajú pri uplatňovaní svojich neodňateľných základných práv v oblasti bytovej výstavby, zamestnanosti, zdravotnej starostlivosti a vzdelávania,</CONTENT></ITEM>
<ITEM><SYMBOL>o</SYMBOL><CONTENT> ustanoviť jasné a jednoznačné ciele, ukazovatele a termíny spoľahlivého posudzovania,</CONTENT></ITEM>
<ITEM><SYMBOL>o</SYMBOL><CONTENT> zaviesť primerané mechanizmy monitorovania, ako je posudzovanie ex post zo strany vlád členských štátov a Komisie, aby sa v dobrom úmysle zabezpečilo racionálne a účinné využívanie finančných nástrojov, práce a času;</CONTENT></ITEM>
</LIST></CONTENT></PARA>
<PARA>
<SYMBOL>4.</SYMBOL>
<CONTENT>opakovane zdôrazňuje, že ako základný cieľ by sa mala do politík na úrovni EÚ začleniť rovnosť prístupu ku kvalitnému vzdelávaniu; nalieha na Komisiu, aby zvýšila svoje úsilie pri financovaní a inej podpore opatrení, ktoré si vyžadujú, aby členské štáty začlenili rómske deti do hlavného prúdu vzdelávania od útleho veku;</CONTENT></PARA>
<PARA>
<SYMBOL>5.</SYMBOL>
<CONTENT>vyzýva Komisiu, aby sa ujala vedúcej úlohy a zapájala sa do všetkých hľadísk procesu od plánovania až po hodnotenie so zreteľom na: 
<LIST TYPE="OTHER">
<ITEM><SYMBOL>o</SYMBOL><CONTENT>predškolské vzdelávanie Rómov, </CONTENT></ITEM>
<ITEM><SYMBOL>o</SYMBOL><CONTENT> úplnú desegregáciu rómskych tried/inštitúcií v základnom vzdelávaní;</CONTENT></ITEM>
<ITEM><SYMBOL>o</SYMBOL><CONTENT>dohľad nad nezákonnou praxou umiestňovania rómskych detí do tried pre duševne postihnutých a na jej zákaz;</CONTENT></ITEM>
<ITEM><SYMBOL>o</SYMBOL><CONTENT>zlepšenie prístupu Rómov k odbornému vzdelávaniu a vysokoškolskému štúdiu,</CONTENT></ITEM>
<ITEM><SYMBOL>o</SYMBOL><CONTENT>vytvorenie náležitých štipendijných programov na účely vzdelávania mladých Rómov podľa najvyšších štandardov, aby sa napomohol rozvoj novej generácie vedúcich osobností pre rómsku občiansku spoločnosť;</CONTENT></ITEM>
</LIST></CONTENT></PARA>
<PARA>
<SYMBOL>6.</SYMBOL>
<CONTENT>vyzýva členské štáty, aby zapojili rómske spoločenstvo na miestnej úrovni s cieľom umožniť Rómom v plnej miere využívať stimuly poskytované Európskou úniou, či v oblasti vzdelávania, zamestnanosti alebo občianskej účasti, za predpokladu, že úspešná integrácia uplatní prístup zdola nahor a spoločnú zodpovednosť;</CONTENT></PARA>
<PARA>
<SYMBOL>7.</SYMBOL>
<CONTENT>vyzýva Komisiu, aby pri poskytovaní finančných prostriedkov EÚ pokladala vplyv súkromných investícií na rovnaké príležitosti za náležitý a záväzný faktor tým spôsobom, že od jednotlivcov a/alebo právnych subjektov predkladajúcich ponuky na projekty financované EÚ bude vyžadovať, aby vypracovali a realizovali analýzu a akčný plán, ktoré zohľadňujú rovnaké príležitosti;</CONTENT></PARA>
<PARA>
<SYMBOL>8.</SYMBOL>
<CONTENT>naliehavo žiada Komisiu, aby vypracovala celoeurópsku mapu, do ktorej sa na základe prieskumu a merania zaznačia tie oblasti v EÚ, kde sú Rómske spoločenstvá najviac zasiahnuté  chudobou a sociálnym vylúčením;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Komisiu, aby posúdila možnosť využitia systému mikropôžičiek, ako to navrhuje správa za rok 2007 poradnej skupiny na vysokej úrovni, aby sa podporilo zakladanie malých podnikov a nahradila prax úžery, ktorá nivočí mnohé zo znevýhodnených spoločenstiev;</CONTENT></PARA>
<PARA>
<SYMBOL>10.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a vládam a parlamentom členských štátov a kandidátskych krajín.</CONTENT></PARA></CORPUS>
</MOTION>