<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0160">O-0160/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0160">Vec: Prenos údajov členskými štátmi do Spojených štátov amerických na základe memoránd o porozumení</OBJECT><CONTENT><PARA>V nadväznosti na zákon USA z roku 2007 o vykonávaní odporúčaní komisie pre vyšetrovanie útokov z 11. septembra (http://intelligence.senate.gov/laws/pl11053.pdf) sa prijalo rozhodnutie o začatí rokovaní s USA, ktoré by prebiehali na základe dvojakého prístupu a zahŕňali tak rokovania EÚ a USA, ako aj rokovania o dvojstranných memorandách o porozumení medzi USA a jednotlivými členskými štátmi. Nie všetky členské štáty sa v súvislosti s týmito dvojstrannými rokovaniami rozhodli uplatniť otvorený a transparentný postup alebo predložiť výsledné memorandá o porozumení príslušnému národnému parlamentu na schválenie. Podľa určitých náznakov by sa memorandá o porozumení mohli prekrývať s niektorými dohodami uzatvorenými medzi EÚ a USA, ako je dohoda o údajoch z osobného záznamu o cestujúcom (PNR). Tieto otázky sa musia vzhľadom na prebiehajúcu prácu na balíku o PNR a možné nové rokovania naliehavo objasniť.</PARA><PARA>Môže Komisia ozrejmiť tieto otázky:</PARA><PARA>- Ktoré členské štáty už uzavreli dvojstranné memorandá o porozumení?</PARA><PARA>- Ktoré z týchto memoránd zahŕňa prenos údajov PNR?</PARA><PARA>- Ako tieto dvojstranné dohody o PNR súvisia s dohodou medzi EÚ a USA?</PARA><PARA>- Môže Komisia potvrdiť, že sa týkajú prenosu údajov PNR na európskych letoch a údajov cestujúcich do destinácií mimo USA? </PARA><PARA>- Môže Komisia uviesť, akých kategórií údajov sa tieto memorandá týkajú? </PARA><PARA>- Zvážila Komisia skutočnosť, že členské štáty môžu byť požiadané o prenos vnútroštátnych údajov, ktoré sú zároveň súčasťou databáz EÚ (napr. Prüm)?</PARA><PARA>- Domnieva sa Komisia, že takýto prenos údajov je v súlade s predpismi EÚ o ochrane údajov?</PARA></CONTENT></QUEST>