<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000004">O-000004/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96710">Jens Rohde</PERSON>, <PERSON ID="4398">Gianni Vattimo</PERSON>, <PERSON ID="96945">Marietje Schaake</PERSON>, <PERSON ID="28208">Nathalie Griesbeck</PERSON>, <PERSON ID="28246">Alexander Alvaro</PERSON>, <PERSON ID="96872">Nadja Hirsch</PERSON>, <PERSON ID="23691">Jelko Kacin</PERSON>, <PERSON ID="4335">Marielle De Sarnez</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000004">Vec: Americké súdne predvolania v súvislosti so stránkou Wikileaks a pravidlá EÚ o ochrane údajov</OBJECT><CONTENT><PARA>Média priniesli správy o tom, že orgány USA poslali sociálnej sieti Twitter a zrejme aj ďalším internetovým firmám, akú sú Google a Facebook, súdne predvolania prikazujúce odovzdanie osobných údajov, správ a korešpondencie osôb s možným prepojením na stránku Wikileaks vrátane údajov poslanca islandského parlamentu a občana Holandska. Ministerstvo spravodlivosti poslalo súdne predvolanie sieti Twitter 14. decembra 2010, pričom americký okresný súd prikázal odovzdať údaje z obdobia od novembra 2009 až do dnešného dňa<FNREF FNIDREF="FN1"/>. Dňa 7. januára 2011 sieť Twitter zverejnila tieto informácie po tom, čo vyhrala právny spor o právo na informovanie dotknutých osôb.</PARA><PARA>V súvislosti so súdnymi predvolaniami môže Komisia bezodkladne požiadať orgány USA o oficiálne a podrobné vysvetlenie, či dané osoby sú zapojené do trestného stíhania týkajúceho sa nezákonných činov (ak je to tak, o poskytnutie informácií), o predloženie informácií o požadovaných údajoch, zdrojoch a dotknutých médiách a komunikačných spoločnostiach, ako aj o všetky ďalšie dôležité informácie o tomto prípade?</PARA><PARA>Môže Komisia bezodkladne objasniť tieto body:</PARA><PARA>–  otázku jurisdikcie a zákonnosť jej extrateritoriálneho uplatňovania a súlad týchto právnych krokov s ochranou súkromia občanov EÚ vrátane otázky, či boli alebo mohli byť porušené akékoľvek európske alebo vnútroštátne právne predpisy o ochrane údajov;</PARA><PARA>– vie o akýchkoľvek podobných súdnych predvolaniach vydaných v minulosti vo vzťahu k osobným údajom občanov EÚ a aké opatrenia prijala v tomto smere;</PARA><PARA>– ako bude vystupovať a aké kroky vykoná vo vzťahu k orgánom USA, ako aj médiám a komunikačným spoločnostiam v prípade porušenia – súčasného alebo budúceho – pravidiel EÚ o ochrane údajov?</PARA><FN FNID="FN1">  Požadované údaje zahŕňajú: priezviská zaregistrovaných osôb, užívateľské mená, prezývky alebo iné údaje týkajúce sa totožnosti; poštové adresy, adresy miesta pobytu, obchodné adresy, emailové adresy a iné kontaktné informácie; záznamy o spojení so serverom alebo záznamy o čase a dĺžke pripojení; dĺžku používania služby (vrátane dátumu začatia) a druhy použitých služieb; telefónne číslo alebo číslo zariadenia alebo iné číslo predplatiteľa alebo totožnosť vrátane akejkoľvek dočasne pridelenej sieťovej adresy; spôsob a zdroj platby za takéto služby (vrátane akejkoľvek kreditnej karty alebo čísla bankového účtu) a záznamy o faktúrach; záznamy o činnosti užívateľa týkajúce sa akýchkoľvek spojení s jeho kontom alebo z jeho konta; informácie netýkajúce sa obsahu, ako sú IP adresy a zdrojové alebo cieľové emailové adresy; korešpondenciu a poznámky o záznamoch týkajúcich sa účtov. Zdroj: http://www.ibtimes.com/articles/99141/20110110/twitter-wikileaks-google-facebook-us-government-court-secret-private-data-information-julian-assange.htm</FN></CONTENT></QUEST>