<QUEST><TI><TI-INTRO>ÚSTNA OTÁZKA <QREF QID="H-2009-0389">H-0389/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28276">Laima Liucija Andrikienė</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0389">Vec: Činnosť Európskeho súdu pre ľudské práva a jej dôsledky pre členské štáty Rady Európy</OBJECT><CONTENT><PARA>Európska únia je najdôležitejším inštitučným partnerom Rady Európy tak na politickej, ako aj technickej úrovni. Ich spoločnými cieľmi sú posilňovanie európskeho spoločného právneho priestoru a budovanie koherentného systému ochrany základných práv, pričom sa zameriavajú na dodržiavanie ľudských práv, zásad právneho štátu a demokracie na celom európskom kontinente. Európsky súd pre ľudské práva je inštitúciou vytvorenou na implementáciu týchto spoločných cieľov, ktorá sa osobitne zameriava na ochranu ľudských práv občanov všetkých členských štátov Rady Európy.</PARA><PARA>V práci súdu však možno, žiaľ, pozorovať nedostatky. Na rozhodnutie spomínaného súdu čaká asi 100 000 prípadov, z čoho 60 000 prípadov pochádza z Rumunska, Ukrajiny, Turecka, Ruska (asi 20 000 prípadov je iba z Ruska). Navyše každý mesiac sa počet nevyriešených vecí zvyšuje o 2000 a obdobie na vyriešenie prípadov na súde sa predĺžilo na 7 rokov. Žiadatelia, ktorí zažili porušovania ľudských práv vo svojich krajinách, musia preto čakať na spravodlivosť takmer 10 rokov. Pomalé postupy na súde vytvárajú situáciu, ktorá porušuje právo žiadateľov na včasný a spravodlivý súdny proces. Niektorí odborníci hodnotia túto situáciu ako kritickú. Ak sa v najbližšej budúcnosti nenájde riešenie, súd sa môže zdiskreditovať.</PARA><PARA>Ako Rada hodnotí túto situáciu? Aké kroky chce Rada použiť, aby pomohla pri zlepšovaní/uľahčovaní práce Európskeho súdu pre ľudské práva? Čo by v tejto oblasti mohli urobiť členské štáty EÚ?</PARA></CONTENT></QUEST>