<QUEST><TI><TI-INTRO>ÚSTNA OTÁZKA <QREF QID="H-2010-0093">H-0093/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="4482">Rodi Kratsa-Tsagaropoulou</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0093">Vec: Opatrenia týkajúce sa rozpočtových úprav v záujme rastu Grécka</OBJECT><CONTENT><PARA>Rada ECOFIN vo svojom odporúčaní zo 16. februára 2010 vyzvala Grécko, aby prijalo viacero opatrení nielen na zníženie výdavkov, ale aj na zvýšenie príjmov. Tieto opatrenia sa týkajú najmä zníženia výdavkov na platy a zvýšenia DPH a daní z osobných automobilov a energií. Keďže väčšina opatrení, ktoré grécka vláda prijala alebo má v úmysle prijať, sa už týka zníženia výdavkov na platy a zvýšenia príjmov formou zvýšenia priamych a nepriamych daní, mohlo by predsedníctvo odpovedať na tieto otázky: </PARA><PARA>Nedomnieva sa, že tieto opatrenia, ktoré smerujú k veľmi prísnej príjmovej politike, môžu samotné viesť k tomu, že v gréckej ekonomike dôjde k ešte väčšiemu poklesu dopytu vo forme investícií a spotreby, čo zadusí všetko úsilie, ktoré sa v Grécku vynakladá na oživenie a ozdravenie verejných financií? Má v úmysle navrhnúť gréckej vláde opatrenia na podporu rastu, ktoré obnovia produktivitu hospodárstva a zastavia rastúcu nezamestnanosť?</PARA></CONTENT></QUEST>