<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000078">O-000078/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000078">Vec: Zmena maďarskej ústavy</OBJECT><CONTENT><PARA>Maďarské orgány predložili parlamentu návrh ústavy, ktorý okrem iného obmedzuje právomoci ústavného súdu; mení funkčné obdobia sudcov ústavného súdu, predsedu dvora audítorov a guvernéra centrálnej banky; manželstvo a rodinu vymedzuje spôsobom, ktorý z týchto pojmov vylučuje rodiny s jedným rodičom, partnerské spolužitia a partnerstvá osôb rovnakého pohlavia; zakazuje diskrimináciu s výnimkou diskriminácie založenej na sexuálnej orientácii, veku a genetických znakoch; ustanovuje, že „život plodu“ je „chránený od počatia“; ruší a zlučuje orgány pre ľudské práva; zmieňuje sa o kresťanstve a jeho úlohe pre zachovanie maďarského národa; predpokladá sa poskytnutie dodatočných hlasov maloletým a ich matkám. Proti zmene ústavy protestujú opozičné strany a mimovládne organizácie, ktoré kritizovali proces pre jeho netransparentnosť, nedostatočné konzultácie a krátky termín a z obsahovej stránky tiež pre odstraňovanie demokratickej kontroly a rovnováhy. Európska komisia pre demokraciu prostredníctvom zákona (Benátska komisia) vyzvala maďarské orgány, aby zaručili väčšiu pružnosť, otvorenosť a ducha kompromisov, a poskytla odporúčania, pričom Parlamentné zhromaždenie Rady Európy ich 25. marca vyzvalo, aby vypracovali komplexné stanovisko. Návrh ústavy sa má prijať v druhej polovici apríla.</PARA><PARA>Sleduje Komisia proces reformy maďarskej ústavy, aby si overila, či sú navrhované reformy v súlade so zmluvami a právnymi predpismi EÚ, najmä s článkami 2, 6 a 7 Zmluvy o EÚ a so spoločnými demokratickými ústavnými zásadami? Ako ho hodnotí a aké opatrenia prijme? Myslí si, že tieto zmeny by mohli predstavovať riziko diskriminácie na základe národnosti, etnickej príslušnosti, sexuálnej orientácie, náboženstva alebo viery a porušovať zásadu rovnakého zaobchádzania? Požiada maďarské orgány, aby počkali na stanovisko Benátskej komisie a pred prijatím návrhu ústavy uplatnili jej odporúčania?</PARA></CONTENT></QUEST>