<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000062">O-000062/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v mene <COMMITTEE COMMID="2878">Výboru pre petície</COMMITTEE></TI-AUTHOR></TI><OBJECT OBJID="OBJ000062">Vec: Sloboda nezdružovania sa (petícia 0901/2008)</OBJECT><CONTENT><PARA>V roku 2008 skupina švédskych podnikateľov predložila petíciu (0901/2008), v ktorej uviedla, že jej členovia sa stali terčom hrozieb a zastrašovania, pretože odmietli podpísať kolektívne dohody, ktoré uzatvorili švédske odbory. Predkladatelia petície poukazovali na to, že dané podniky spĺňali všetky zákonné požiadavky a poskytovali pracovné podmienky, ktoré boli rovnako dobré alebo ešte lepšie ako v iných podnikoch. </PARA><PARA>Predkladatelia petície tvrdia, že odbory vo Švédsku postupujú neprimerane tvrdo a že sloboda nezdružovania sa je individuálnym právom, ktoré je rovnocenné so slobodou združovania sa. </PARA><PARA>Toto právo je prejavom rešpektovania slobody nevstupovať do kolektívnych združení alebo kolektívnych zmlúv (negatívna sloboda združovania sa). Predkladatelia petície sa domnievajú, že negatívna sloboda združovania sa je absolútna a je potrebné ju chrániť.</PARA><PARA>- Súhlasí Komisia s tým, že negatívna sloboda združovania sa je základným a absolútnym právom podľa zmlúv a iných relevantných dohovorov a dohôd, ktoré sú pre členské štáty EÚ záväzné?</PARA><PARA>- Súhlasí Komisia s tým, že negatívna sloboda združovania sa je rovnako dôležitá ako pozitívne právo na združovanie sa a je potrebné ju chrániť?</PARA><PARA>- Domnieva sa Komisia, pokiaľ ide o slobodu nezdružovania sa, že švédske pracovnoprávne predpisy sú v úplnom súlade so znením a podstatou zmlúv a iných relevantných dohovorov a dohôd, ktoré sú pre členské štáty EÚ záväzné?</PARA></CONTENT></QUEST>