<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0076-R01">O-0076/09/rev.1</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="2173">Arlene McCarthy</PERSON> v mene <COMMITTEE COMMID="817">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0076">Vec: Návrh smernice o právach spotrebiteľov</OBJECT><CONTENT><PARA>Výbor IMCO podporuje ciele návrhu smernice o právach spotrebiteľov (KOM(2008)0614), menovite tie, ktorých úlohou je prispieť k lepšiemu fungovaniu vnútorného trhu prehlbovaním dôvery spotrebiteľov a znižovaním prekážok v cezhraničnom obchode. Podľa uznesenia Európskeho parlamentu zo 6. septembra 2007 (<ANCHOR ID="1" FAMILY="TA" TYPE="P6-TA" YEAR="2007" NUMBER="0383">P6_TA(2007)0383</ANCHOR><FNREF FNIDREF="FN1"/>), výbor privítal cieľ, ktorého výsledkom bude modernizácia, zjednodušenie a zlepšenie regulačného systému pre spotrebiteľov a spoločnosti na vnútornom trhu.</PARA><PARA>Aj napriek tomu však výbor berie do úvahy obavy účastníkov v súvislosti s praktickými dôsledkami terajšieho návrhu. Výbor je presvedčený, že je dôležité plne sa venovať týmto obavám a pýta sa Európskej komisie:</PARA><PARA>1. Začne Komisia spoluprácu s členskými štátmi v súvislosti s praktickými účinkami návrhu na vnútroštátnej úrovni? </PARA><PARA>2. Môže Komisia objasniť prepojenie harmonizovaných pravidiel návrhu a prvkov vnútroštátneho všeobecného zmluvného práva uplatňujúceho sa na spotrebiteľov (ako napríklad opravné prostriedky vrátane práva na odmietnutie chybného tovaru v Spojenom kráľovstve a záručné podmienky tovaru so skrytou chybou, ktoré platia vo Francúzsku a v Belgicku)?</PARA><PARA>3. Mohla by Komisia objasniť vzájomné prepojenie predbežného návrhu  a návrhu SRR (spoločný referenčný rámec) a súčasnej legislatívy Spoločenstva, predovšetkým smernice o nekalých obchodných praktikách, smernice o elektronickom obchode, smernice o službách a nariadenia Rím I?</PARA><PARA>4. Bude Komisia pokračovať v hodnotení vplyvu s cieľom jasne poukázať na prínosy a náklady tohto návrhu a jeho alternatívy, pričom zoberie do úvahy už uvedenú spoluprácu?</PARA><PARA>5. Bude Komisia informovať Parlament o opatreniach, ktoré Komisia v súvislosti s týmto návrhom prijme na podporu ďalšieho dialógu medzi spotrebiteľmi a obchodnými spoločnosťami? </PARA><FN FNID="FN1">  Ú. v. ES C 187 E, 24.7.2008, s. 231.</FN></CONTENT></QUEST>