<?xml version="1.0" encoding="UTF-8"?><DelDescription xmlns:xsi="http://www.w3.org/2001/XMLSchema-instance" xmlns:ns1="ComdelType" xmlns:xhtml="http://www.w3.org/1999/xhtml" xsi:noNamespaceSchemaLocation="DelDescription.xsd"><Delegation>DSCA</Delegation><Title>Prezentácia a právomoci</Title><Content><xhtml:div>
<xhtml:div>Vzťahy medzi Európskym parlamentom a parlamentmi republík južného Kaukazu – Arménska, Azerbajdžanu a Gruzínska – sa uskutočňujú v rámci Delegácie pri Parlamentných výboroch pre spoluprácu EÚ-Arménsko, EÚ-Azerbajdžan a EÚ-Gruzínsko, ako je ustanovené v dohodách o partnerstve a spolupráci. Tieto dohody boli podpísané 22. apríla 1996 v Luxemburgu a nadobudli platnosť 1. júla 1999. </xhtml:div>
<xhtml:div> </xhtml:div>
<xhtml:div>Delegácia Európskeho parlamentu pre vzťahy s týmito tromi kaukazskými republikami bola zriadená 17. novembra 1994. Pred uvedeným dátumom sa touto oblasťou zaoberala Delegácia pre vzťahy s republikami Spoločenstva nezávislých štátov (SNŠ).</xhtml:div>
<xhtml:div> </xhtml:div>
<xhtml:div>Parlamentné výbory pre spoluprácu s týmito tromi krajinami boli zriadené v roku 2004. Vykonávajú kontrolu uplatňovania dohôd a predstavujú otvorené fórum pre diskusiu o otázkach spoločného záujmu. Členovia parlamentného výboru pre spoluprácu sú informovaní o výsledkoch zasadnutí Rady pre spoluprácu a (výkonného) výboru a môžu vyjadriť svoje názory v odporúčaniach adresovaných Rade pre spoluprácu, orgánom partnerských krajín, Európskej komisii a Rade. </xhtml:div>
<xhtml:div> </xhtml:div>
<xhtml:div>Delegácia Európskeho parlamentu pri Parlamentných výboroch pre spoluprácu EÚ-Arménsko, EÚ-Azerbajdžan a EÚ-Gruzínsko sa skladá z 18 členov a 13 náhradníkov. Schádza sa dvakrát ročne: raz na niektorom z rokovacích miest Európskeho parlamentu a raz v niektorej z týchto krajín.</xhtml:div>
<xhtml:div> </xhtml:div>

</xhtml:div></Content><REF text-before="reference_abbr"><ns1:ID>20080804DDE35180</ns1:ID></REF></DelDescription>