<QUEST VERSION="2"><TI><TI-INTRO>Otázka na hodinu otázok <QREF QID="H-2011-000116">H-000116/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: apríla 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="97014">Karin Kadenbach</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000116">Vec: Stratégia EÚ v oblasti biodiverzity</OBJECT><CONTENT><PARA>V roku 2010, ktorý bol Medzinárodným rokom biodiverzity, Európska rada prijala ambicióznu víziu na obdobie do roku 2050 a cieľ v oblasti zachovania biodiverzity v EÚ do roku 2020. Následne na základe Dohovoru o biologickej diverzite prijali svetové vlády ambicióznu globálnu víziu a misiu na zachovanie biodiverzity do roku 2020, ako aj strategický plán stanovujúci 20 referenčných cieľov.</PARA><PARA>Kedy Komisia počíta s uverejnením stratégie EÚ v oblasti biodiverzity, ktorá stanoví ctižiadostivé opatrenia potrebné na splnenie cieľov zachovania biodiverzity na úrovni EÚ a na celosvetovej úrovni?</PARA><PARA>Môže Komisia potvrdiť, že nová stratégia vyzve na to, aby po roku 2020 nedochádzalo k ďalším negatívnym zmenám v stave ochrany všetkých chránených prirodzených prostredí a druhov v celej EÚ, a to tak v rámci sústavy území Natura 2000, ako aj mimo nej, aby sa do roku 2050 obnovil priaznivý stav ochrany všetkých prirodzených prostredí a druhov?</PARA><PARA>Okrem prebiehajúcej odbornej prípravy sudcov a usmerňovacích dokumentov, o ktorých Komisia nedávno informovala, aké konkrétne opatrenia sú naplánované s cieľom zlepšiť vykonávanie právnych predpisov EÚ týkajúcich sa životného prostredia? Má Komisia v pláne zriadiť jednotku EÚ pre environmentálne inšpekcie a prijať právne predpisy o environmentálnych inšpekciách, ako to žiadal Parlament?</PARA></CONTENT></QUEST>