<QUEST><TI><TI-INTRO>ÚSTNA OTÁZKA <QREF QID="H-2009-0420">H-0420/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0420">Vec: Represívne policajné opatrenia v súvislosti s medzinárodnou konferenciou o zmene klímy</OBJECT><CONTENT><PARA>Dánske orgány v snahe zamedziť akýmkoľvek protestom počas medzinárodnej konferencie o zmene klímy plánujú nové, ešte represívnejšie opatrenia, ktoré hrubo porušujú základné demokratické práva.</PARA><PARA>Medzi odporúčania vlády patrí preventívne zadržiavanie po dobu až dvanástich hodín, odňatie slobody na 40 dní za bránenie príslušníkom policajného zboru vo výkone služby, pokuty do výšky 1000 EUR za výtržníctvo alebo účasť na zhromaždeniach, ktorých účel príslušníci polície považujú za podozrivý, a odňatie slobody na dobu až 50 dní za narušovanie pokoja alebo poškodzovanie majetku. Navrhuje sa tiež, aby polícia získala doplnkové vybavenie v podobe videokamier a zariadenia na sledovanie oblastí, v ktorých by sa podľa polície mohli vyskytnúť nepokoje. Takisto sa diskutuje o opatreniach, ktorých cieľom je zamedziť zahraničným aktivistom dostať sa do Kodane a zúčastniť sa na demonštráciách.</PARA><PARA>Je si Rada vedomá týchto alebo iných návrhov? Prijali sa kroky na koordináciu policajných opatrení a vymáhanie práva a verejného poriadku v členských štátoch EÚ a v tretích krajinách a do akej miery sa inštitúcie Spoločenstva podieľajú na plánovaní a vykonávaní týchto opatrení?</PARA></CONTENT></QUEST>